
^ Piştî ku pevçûnên navbera artêşa tirk û gerîllayên PKKê 
disa gihiştin asteke dijwar, rayedarên Tirkiyeyê hawara xwe 
gihandin Serokê Herêma Kurdistanê. Daxwaza Tirkan alîka- 
riya Peşmergeyan di şerê li dijî PKKê bû, lê M. Barzanî Tirk 
bêhêvî kirin û pêşniyaz kir: Tena rê çareseriya aşitiyane ye! 

Rûdaw 


^ Li Belçîka, li paytextê Herêma Flan- 
dern Antverpenê Kurd û Tirkên rûnişt- 
vanên wî bajarî bi hev ketin û ji herdu 
aliyan çend kes birîndar bûn. Parêzgarê 
Antverpen Patrik Jansen gelekî nîgeran 
e, loma biryare civîneke neasayî ligel ci- 
vata parêzgehê saz derbarê wê bûyerê 
de saz bike. 


Belçîka (Rûdaw) - Misilmanên 
rûniştvanên Antverpen di şeva 
berî Cejna Qurbanê de, ango şeva 
5/6ê vê mehê mijûlî amadekari- 
yên cejnê bûn. Lê dengê şikan- 
dina şûşan û hawara xortên 
acizbûyî pêkenîna ser rûyê wan 
çirand. Şerê navbera Kurd û Tir- 
kên rûniştvanên Antverpen ji 
aliyê polîsên wî bajarî hatibû pêş- 
bînî kirin. Parêzgarê wî bajarî di 
konferanseke rojnamevanî de 
piştî bûyerê got: "ez gelekî nîge- 
ran im, ji ber ku ev pirsgirêk wisa 
fireh bû ku me qet çaverê nedikir. 
Me hijmareke bêtir a polîsan xis- 
tibû ser caddeyan û me wisa da- 
nîbû ku em ê bi hesanî bikarin 
pirsgirêkan çareser bikin, lê mi- 
xabin demeke gelek pêwîst bû 
heta me karî em ji nû ve rewşê 
kontrol bikin." 

Sedema ku polîsên wî bajarî di 
amadekariyê de bûn, ew bû ku 
berî çend rojan êrîş dijî naven- 
deke kulturî ya tirkî pêk hatibû û 
rasterast Kurdên rûniştvanên wî 
bajarî bi vî karî hatibûn tawanbar 
kirin. Herwiha li taxeke wî bajarî 
jî beriya şeva bûyera şerekî biçûk 
di navbera çend xortên kurd û 
tirk de pêkhatibû. Endamê tirk ê 
Civata Parêzgeha Antverpen, 
Ergun Top piştî bûyera êrîşkirina 
ser navenda tirkî rexne li Hikû- 
meta Belçîka kirin û got "li hun- 


dirê Tirkiyeyê dûvçûna rêxisti- 
neke teroristî ya weke PKKê tê 
kirin û endamên wê tên girtin û 
binçavkirin, lê diyare li Antver- 
pen nabe dûvçûn û girtina van te- 
roristan bê encam dayîn." 

"Bajarê me li ser lêva teqînê ye” 

Top piştî bûyera beriya roja 
cejnê amade nebû heman axaf- 
tinê bo medyayê dubare bike û 
got "ez dema dibînim ku rewşa 
bajarê me li ser lêva teqînê ye, 
baştir e ku her yek ji me hewl 
bide ku devê xwe bigire. Herwiha 
tamê ji Cejna Qurbanê bibînin." 
Wî herwiha got "şeva borî min 
hejmareke rûniştvanên Antver- 
pen aciz dîtin ku ji pencereyên 
malên xwe berê xwe didan 
derve. Bi rastî nabe rê bê 
dayîn ku pirsgirêkên der- 
veyî sînor bînin vir. Ji ber 
ku xelkê Antverpen ne la- 
yîqî wê yekêne ku ev tişt 
ligel wan bê encam 
dayîn." 

Polîsê Antverpen got 
ku ji niha ve temamê dî- 
menên vidyoyî yên kame- 
reyên çavdêriyê ku li cihê 
bûyerê hatine qeydkirin, tên 
kontrol kirin. Herwiha eşkere 
jî kirin ku kesek hatiye girtin û 
"hemû hewl tên dayîn, da ku ew 
kesên bûne sedema gurbûna agirê 
şer, bên girtin." 


“Bajarê me li ser 
lêva teqînê ye” 


Vê bûyerê bandorên cuda di 
nava partiyên siyasî yên Herêma 
Flandern de çêkiriye. Partiya Ne- 
tewî ya Flamî daxwaza pêkanîna 
civîneke lezgîn a Civata Parêz- 
gehê derbarê vê pirsgirêkê de kir. 
Parêzgar jî biryar daye ku roja 
14.11.2011ê civîneke lezgîn bê 
sazkirin. Bi baweriya berdevkê vê 
partiyê ev tiştekî şaş e ku civîn 
heta vê demê bê paşdexistin. En- 
damê Civata Parêzgehê yê tirk jî 
di wê baweriyê de ye ku "ev paş- 
dexistin cihê şermezariyê ye." Lê 
Parêzgar dibêje "dema yasayî bo 
pêşkêşkirina daxwaza pêkanîna 
civîneke neasayî û biryardana li 
ser wê û cîbicîkirina daxwaziyê 5 
roj in, em jî girêdayî wê yasayê ne 
û loma me ev biryar da." Parêz- 
garê Antverpen di vê demê de 
dixwaze cuda ligel nûnerên Kurd 
û Tirkên Antverpenê bicive û 
guhdariya wan bike. 


Civîna parêzgarû nûnerên Kurdan 

Li gor zanyariyên Rûdawê, Pa- 
rêzgarê Antverpen ligel nûnerên 
Kurdan hevdîtin pêk aniye û ji 
wan xwestiye ew aramiya xwe 
kontrol bikin û bînfereh bin. Salih 
Oçer ku bi navê Navenda Kurdis- 
tanê ligel Parêzgar rûniştiye, got 
"me ji parêzgar re got carekê jî 
ligel nûnerên fermi yên Tirkan jî 
bicive. Ji ber ku rejîma Tirkiyeyê 
di saziyên medyayê de zimanê 
şer li himber Kurdan bi kar tîne û 
ev jî xortên tirk ên rûniştvanên 
vir dehif dide ku tundûtûjiyê him- 
ber me bi kar bînin." 

Hêjayî gotinê ye ku li Belçîkayê 
di salên borî de di navbera Kurd 
û Tirkan de hertim pevçûn 
hebûn. Buroya Enstîtuya Kurdî li 
Bruksel di sala 2007ê de ji aliyê 
hejmareke Tirkên neteweperest 
hat şewitandin. Sala borî jî, di 
dema sazkirina meşeke Kurdan 
de, restoranteke tirkan rastî 
êrîşê hat, ji ber ku karmen- 
dekî wê bi tiliyên xwe nî- 
şana gurên boz nîşanî 
meşvanên kurd kir. 
Gurên boz semboleke 
bo Tirkên netewepe- 
rest. Gurên boz bi wê 
yekê tên tawanbar kirin, 
ku di çend heftiyên borî 
de wan ev êrîşên cuda li 
dijî buro û komeleyên 
kurdî li bajarên cuda yên 
Ewropayê organîze kirine. 


• 5 kes birîndar bûn 
û kesek jî hat girtin 

• Civata Parêzgeha Ant- 
verpen civîneke neasayî 
saz dike 

Du Kurd ji ber 732 kîlo 
narkotîk tên darizandin 


Koln (Rûdaw) - Pencşema borî 
(03.11.2011), di bin tedbîrên ew- 
lekariyê yên dijwar de, li bajarê 
Almanya Kasselê doza li dijî du 
Kurdên rûniştvanê Belçîkayê 
destpêkir. Herdu Kurdên 46 û 31 
salî bi we yekê tên tewanbar kirin 
ku ew endamê çeteyeke narko- 
tîkê ne û wan di navbera Mijdara 
2009ê û îlona 2010ê de 732 kîlo 
marîhûana bi nirxê 2,8 milyon 


Euro ji Hollandayê derbasî Al- 
manyayê kirine. 

Kurdê 46 salî bi navê Giyasettin 
B. bi wê yekê tê tewanbar kirin ku 
ew serokê çeteyê ye û Kurdê 31 
salî jî weke şofer tevlî karî bûye. 
Di roja yekê ya dozê de Kurdê 31 
salî îtiraf kir ku wî weke şofer ji 
bo Kurdê 46 salî kar kiriye û ew 
bi birin û anîna pareyan wezîfe- 
dar bûye. Kurdê 31 salî herwiha 


îtiraf kir ku wî otomobîlên biha jî 
ji Almanyayê derbasî Belçîka û 
Hollandayê kirine, bi mebesta ku 
ew otomobîl di bazara narkotînê 
de bên bikaranîn. 

Li gor dozgeriya bajarê Kasselê, 
bêtiriya narkotîka ku vê çeteyê 
derbasî Almanyayê kiriye, ji bo 
bajarên Kassel û Berlînê bûye û li 
van herdu bajaran jî çendîn kes 
wê ji ber vê dozê bên darizandin. 



Giyasettin B. roja pencşema borî (03.11.2011) li pêş dadgehê 
bi wergêrê xwe re diaxive. Li paş wan parêzerê wî Mahmut Ertaş 


Kartal: Cemaeta Gulen û 

AKP bihev re tevdigerin 





^ Van rojan ser- 
kirdên PKKê û alî- 
girên Cemaeta 
Fethullah Gulen 
dest bi tawanbar- 
kirin û reşkirina 
hevdu kirine. 


Azad Dîcle 


S erokê Kongreya Gel 
Remzî Kartal ji Rû- 
dawê re ragehand 
ku Cemaeta Gulen ji 
destpêka damezi- 
randina xwe heta îro îdeolojiya 
tirk-îslamiyetê diparêze û hertim 
bûye hevalbendê hêzên desthi- 
latdar. Kartal da zanîn ku AKP û 
Cemaeta Gulen yekser ne yek in, 
lê got, "Cemaeta Gulen îro bi ica- 
zeta hêzên navnetewî tevdigere 
û li Tirkiyeyê niha bi AKPê re ye." 

Derbarê daxuyaniyên tund yên 
navbera Tevgera Kurd û Cemaeta 
Gulen yên van rojên dawiyê, Se- 
rokê Kongreya Gel Remzî Kartal 
daxuyanî dane Rûdawê. Kartal 
bibîr xist ku Fethullah Gulenê ku 
niha li Amerîkayê dijî û cemaeta 
wî heta demekê berê bi zimanekî 
nerm û rêyên îndîrekt rexne li 
Tevgera Kurd digirtin, lê êdî zi- 
manê xwe hişk kirine û êrîşên 
xwe tûnd kirine. Kartal sedemê 
vê guhertinê jî bi pêşketinên si- 
yasî ve girêdide. Kartal derbarê 
hewldanên Cemaeta Gulen de 
wiha axivî: "Li gor dîtina wan 
Tevgera Kurd perçebûna Tirki- 
yeyê dixwaze. Ew bi îcezeta Ame- 
rîkayê bi salane hewl didin ku 
Tirkiyeyê bo cîhana erebî û Roj- 
hilata Navîn wek modelek ni- 
mûne nîşan bidin. Modela wan 


dewletek îslam a lîberal e. Li pê- 
şiya damezirandina vê dewleta 
nû artêş û burokrasî wek kelem 
didîtin û hêza wan lawaz kirin. Di 
dawiyê de tenê hêza Kurdan ma 
û niha hewl didin vê hêzê lawaz 


bikin, lewma êrîşê xwe yên sîste- 
matîk li dijî rêberê me Ocalan, li 
dijî gerîlla bi çekên kimyewî û bi 
operasyonên KCKê siyasetvanên 
me girtin û êrîşên xwe bilind 
kirin heta asta herî jor." 


"Li Şirnexê tenê Kaplan maye" 

Kartal dibêje ku di operasyo- 
nên girtina siyasetvanên kurd de, 
yên ku weke operasyonên li dijî 
KCKyê tên binavkirin, têkiliyên 
AKP-Cemaeta Gulen hene. Kartal 
daxuyaniyên Serokwezîrê Tirki- 
yeyê Erdogan û axaftina Fethul- 
lah Gulen ya derbarê tevgera 
kurd de bibîr xist û got, "zimanê 
herduyan jî dişibe hevdu. Herdu 
jî yek dewlet, yek millet, yek 
ziman, yek al dixwazin." Kartal 
got ku Cemaeta Gulen di 30-40 
salên dawî de her tim bi hêzên 
desthilatdar re hereket kiriye û 


îro jî bi hikûmeta AKPê re hereket 
dike. Kartal wiha axivî: "Operas- 
yonên li dijî tevgera kurd di her 
alî de ev herdu hêz bihev re dime- 
şînin. Kom bi kom kesên sivîl û 
yên hilbijartî digrin, dixin zînda- 
nan. Wisa bûye ku li hinek baja- 
ran yek nûnerekî BDPê nehîştin. 
Mînak li Şirnexê herkes girtin, 
tenê parlementer Hasîp Kaplan 
maye. Ev komkujiya siyasî ye. Ev 
operasyon bi êrîşa çekên kîm- 
yewî li dijî gerîlla û bi tecrîda li 
ser Ocalan ve girêdaye. Konsep- 
tek berfireh heye li dijî tevgera 
me û dixwazin ji her alî ve êrîş 
bikin û hêza wê lawaz bikin. 


Karayilan hişyarî da Cemaeta Gulen 


S erokê Konseya Rêveber a 
Koma Civakên Kurdistanê 
(KCK) Murat Karayilan hefta 
borî bang li Cemaeta Fethullah 
Gulen kir û got, "Dev ji neyar- 
tiya gelê kurd berdin.” 

Murat Karayilan hefta borî 
daxuyaniyek da ajansa ANFê û 
got Cemaeta Fethullah Gulen 
bo ku şerê taybet li Kurdistanê 
bimeşîne, wek organîzasyonek 
xêrxwaz derketiye pêş. 

Karayilan got 
wan li hemberî 
Cemaeta Gulen 
heta niha ti 
hewldanek 
tundiyê bikar- 




neanîne û ji bo giregirên ce- 
maetê jî got, "Dev ji neyartiya 
gelê kurd berdin. Divê Ce- 
maeta Gulen ji raya giştî re eş- 
kere bike ka çima êrişên qirêj 
li hemberî doza azadiya gelê 
kurd dimeşîne.” 

Karayilan di hevpeyvîna 
ligel ANFê de got ku di destê 
wan de belgeyên taybet hene 
ku hevkariya dozgerên taybet, 
yên ku dozên KCKê birêvedi- 
bin, bi Cemaeta Gulen re hene. 
Karayilan rêxistina veşartî Er- 
genekon weke seksiyona Tir- 
kiyeyê ya rêxistina navnetewî 
Gladioyê binav kir û got piştî 
ku demeke dirêj Ergenekon li 
dijî Kurdan di serê qirêj de hat 
bikaranîn, ji bo dewletê bû 
weka barekî bê wate û got, 
"Gladio îro cilê xwe guher- 
tiye. Li şûna Ergenekonê 
êdî Ergenekona Kesk, 
ango rêxistina Fethullah 
Gulen heye." Karayilan 
wiha daxuyand: "Nûnerên 
Cemaeta Gulen li her ba- 
jarî di nava komîteyan de 
rêxistina xwe saz kirine û li 
wan bajaran bi rêvebirên 
polîs û waliyan re hevkariyê 
dikin û biryaran digirin û 
weke navendeke birêvebir 
rolek mezin dileyîzin. Ev tişt 
li Kurdistanê jî û li Tirkiyeyê jî 
wek hev e. Dibe ku hêjî di nava 
dewletê de aliyên ku tevlî vê 
sîstemê nebûne hebin, lê ev 
rêxistin dikare wan li gor ar- 
mancên xwe bikarbîne." 


Dumanli: Di operasyonên KCKê de 
cemaetê tewanbar dikin 



E krem 
Duman- 
liyê sernivîs- 
karê 

rojnameya 
Zamanê ya 
ku bi nêzîk- 
bûna Ce- 
maeta 
Fethullah 
Gulen tê nas- 
kirin, di qun- 
cika xwe ya 
roja 8ê Mij- 
darê de bi zimanekî tund ber- 
siv dide daxuyaniyên 
Karayilan û dibêje ku ti dewlet 
rê nade ku li kêleka wê dewle- 
tek paralel bê vekirin. Du- 
manli dibêje: "Mirovê 
rêxistina terorîst ya çiya, Fet- 
hullah Gulen Xoceefendi te- 
wanbar kiriye û firiye. Qaşo di 
destê wî de belge hene û kîjan 
rojnameger bixwaze wê bel- 
geyan bide wî. Di destekî wî 
de keleşkof û di destekî din de 
dosya... Ya balkêş ew e ku 


marê li çiya û dostên wî yên 
bajariyên bi kravat çima di 
heman demê de tevdigerin û 
êrîşî heman cihî dikin?" Du- 
manli di wê baweriyê de ye ku 
PKK li çiyayan ketiye tenga- 
siyê û KCKe jî li bajaran. Du- 
manli wiha didome: "Mirovê 
ku di baniyê KCKê cîh digire di 
operasyona KCKê de cemaetê 
tewanbar dike... Qaşo ti aga- 
hiya hikûmetê ji van operas- 
yonên KCKê de tune û cemaet 
van tiştan dike." 

"Barzanî siyasetmedar û medya tirkî bêhêvî kirin" 


Serokê Herêma Kurdistanê bo çi 
serdana Tirkiyeyê kir û behsa çi kir? 


^ Hîn Serokê Herêma Kurdistanê 
Mesûd Barzanî ji firokexaneya Stenbolê 
derneketibû, medya tirkî nivîsî ku "Bar- 
zanî ji bo lihevkirina ji bo lêdana PKKê 
hatiye." Serdana Serokê Herêma Kurdis- 
tanê bo Tirkiyeyê ku di roja 03.11.2011 
de destpêkir û roja 05.11.2011 bi dawî 
bû, gelek pirs bi xwe re anîn. Ji hemuyan 
giringtir jî ev bû: Gelo Barzanî bi rastî 
wê alîkariya Tirkiyeyê bike bo lêxistina 
PKKê? 


Mesûd 


: Divê danûstandin bên destpêkirin 


Koln (Rûdaw) - Rojnamevanê 
tirk Murat Yetkin rojekê piştî bi- 
dawîhatina serdana Barzanî bo 
Tirkiyeyê di rojnameya Hurriyetê 
de gotarek belav kir. Murat Yetkin 
li gor hin çavkaniyên dîplomasî 
yên Tirkiyeyê di gotarê de amaje 
da wê yekê ku “serdana Barzanî 
li ser daxwaza lezgîn a Serokwe- 
zîr Erdogan pêk hatiye û Erdogan 
xwestiye Barzanî di zûtirîn dem 
de bibîne.“ Ew rojnamevan diniv- 
sîne ku ji ber serdana Erdogan a 
Erwûpayê, Barzanî xwestiye piştî 
cejna qurbanê serdana Tirkiyeyê 
bike, “lê karbidestên Tirkiye lez- 
gîn bûn û wisa kirin ku rojekê 
berî vegera Erdogan, ango di roja 


4.11.2011 de Serkomar Abdullah 
Gul û Wezîrê Derve Ahmet Davu- 
toglu pêşwaziya Barzanî bikin." Li 
gor gotinên wî rojnamevanî, ar- 
manca Erdogan û karbidestên 
din ji dîtina Barzanî ew bû ku wî 
dehif bidin ku piştevaniya Tirki- 
yeyê bike bo encamdayîna ope- 
rasyonên leşkerî li dijî gerîllayên 
PKKê, "lê daxuyaniyên Barzanî li 
Tirkiyeyê siyasetmedar û medya 
tirkî bêhêvî kirin." 

"Şer dijî gerîllayan nayê kirin" 

Peyama Barzanî ku Tirk rastî 
"bêhêvîbûnê" kirin, ew bû ku wî 
di bêtirî konferansekê de dûpat 


kir ku "şer pirsgirêkan çareser 
nake." Ev jî ji aliyê medya û siya- 
setmedarên Tirkiyeyê weke red- 
kirina daxwaza Hikûmeta 
Tirkiyeyê hat şîrovekirin ku dix- 
west serkirdatiya Herêma Kur- 
distanê beşdariyê di şerê dijî 
PKKê de bike. Barzanî di hevdîti- 
nekê de ligel komeke rojnameva- 
nên tirk li cihê mayîna xwe li 
Stenbolê ev nerîn bi eşkereyî du- 
bare kir û got "em fêm dikin ku 
leşkerê Tirkiyeyê bi hêz û xwedî 
îmkanên zêde ye, lê ew dixwazin 
ligel kê şer bikin? Ji xwe eniyeke 
şer tune ku ew şer ligel bikin." Ev 
axaftina wî di wê demê de hat ku 
wî behsa ezmûna xwe ya taybetî 


weke Pêşmerge li çiyayê Xakurkê 
kir û got wê demê leşkerê îraqê 
çendîn grûpên mezinên leşkerî 
anîn ser wan "lê her rastî şikes- 
tinê hatin." Loma Barzanî di wê 
baweriyê de ye ku şerkirina Tir- 
kiyeyê li dijî PKKê ne sûda xwe 
heye û ne pirsgirêkê çareser dike. 

Parlementerên Kurd: Barzanî 
got ez bo aşitiyê hatime 

Barzanî di roja 4.11.2011ê de, 
berî ku bo dema du demjimêran 
ligel Erdogan bicive, got ku ew bi 
hemû şêweyekê dijî bikaranîna 
hêzê ye dijî PKKê, wî herwiha da- 
kokî li ser wê yekê kir ku PKK jî 


êm bikeku "şerxiz- 
meta doza Kurd nake li Tirki- 
yeyê." Barzanî piştî vê jî di 
rûniştineke ligel serkirdeyên par- 
tiya kurdî BDPê û saziya KCKê li 
Stenbolê ji wan re got ku ew bo 
dehifdayîna aşitiyê hatiye Tirki- 
yeyê. Hevserokê BDPê Selahettîn 
Demirtaş di daxuyaniyekê de bo 
Ajansa Dengûbasan a Dicle 
(DIHA) got: "Birêz Barzanî got ku 
ew bo piştevanîkirina aşitiyê ha- 
tiye Tirkiyeyê. Barzanî got ku ev 
demeke dirêj e ew bo aşitiyê têdi- 
koşe û wê hewldanên wî berde- 
wam bin." 

Barzanî di rûniştina xwe ya roj- 
namevanî de ligel hejmareke roj- 
namevanên tirk behsa wê yekê 
kir ku wî ji serkirdeyên kurd ên 
nava Parlemena Tirkiyeyê û hun- 
dirê Bakûrê Kurdistanê gotiye ku 
şer û tundûtûjî nikare pirsgirê- 
kan çareser bike: "Min bi şêwe- 
yekî vekirî û rast ji wan re got ku 
ez dijî şer im, ji ber ku şer ji ali- 
yekî nikare xizmeta gelê Kurdis- 
tanê bike û ji aliyê din nikare 
xizmeta berjewendiyên Tirkiyeyê 
bike. Mesaja min gelekî zelal e, 
ew jî eve ku divê baweriya me bi 
rêyên aşitiyane hebê, lê fikra al- 
ternatîfên din nekin." Barzanî 
herwiha behsa wê yekê kir ku 
"kuştina leşkeran şaşî û tawane. 


Ev ne di berjewendiya gelê Kur- 
distanê de ye û divê bê rawestan- 
din. Li şûna vê divê danûstandin 
bên destpêkirin. Ev baştirîn alter- 
natîfa şer e. Ne girînge ku danûs- 
tandin dûr û dirêj bin, lê girîng 
ewe ku ev baştirîn rêya çarese- 
riyê ye." 

Barzanî Tirkiyeyê rexne dike 

Ligel serdana Barzanî bo Tirki- 
yeyê, li wî welatî hat belavkirin 
ku Herêma Kurdistanê razîbûye 


"ParejiEwropayêbi 
rêya Hewlêrê dighin 
destêPKK'ê" 

H er li gor rapora rojnameya 
Hurriyet a tirkî, berpirsên 
Tirkiyeyê daxwaz ji Serokê He- 
rêma Kurdistanê kirine ku 
"Pêşmergeyên wî kontroleke 
tundtir bixin ser firokexane- 
yan, bi taybetî jî firokexaneya 
paytext Hewlêrê, ji ber ku PKK 
bêtir dixwaze pareyên xwe yên 
li welatên cuda yên Ewropayê 
bi vê rêyê bigre nav destê xwe." 


Mesûd Barzanî: Kuştina leşkeran şaşî û ta- 
wane. Ev ne di berjewendiya gelê Kurdistanê 
de ye û divê bê rawestandin. 


çend xalên kontirolê ji aliyê leşki- 
rên Tirkiyeyê li hundirê Başûrê 
Kurdistanê bên danîn bo dijbe- 
riya PKK'ê. Barzanî ji hundirê Tir- 
kiyeyê bersîva van gotin û 
îhtîmalan da û got: "ev pirsgirêk 
eger bi rastî bi danîna çend xalên 
kontirolê li navçeyê bê çareserki- 
rin, gelo çima Dewleta Tirkiyeyê 
van xalan li aliyê sînorên xwe da- 
nanê? Em divê waqîi bin. Ev pirs- 
girêk bi şêweyên leşkirî û danîna 
xalên kontirolê çareser nabe." Se- 
rokê Herêma Kurdistanê got: "ba- 
weriya me bi rêyên demokratîk û 
aşitiyane heye, em dikarin şerî bi 
dawî bînin." Barzanî herwiha 
rexne li Dewleta Tirkiyeyê girt ku 
kempîneke girtinê himber kesa- 
yetên Kurd ên Bakûrê Kurdistanê 
destpêkiriye ku bi (Doza KCK'ê) 
tê binavkirin. Li gor axaftina Bar- 
zanî: "xelk eger bi sedemên siyasî 
bên girtin, wê demê ev ti xizmeta 
proseya siyasî nake." 

Erdogan axaftinên Barzanî du- 
bare dike 

Serokwezîrê Tirkiyeyê rojekê 
piştî hevdîtina xwe ligel Barzanî, 
li Mizgefta Şîn a bajarê Stenbolê 
beşdarî nimêja Cejna Qurbanê bû 
û peyvek pêşkêş kir. Erdogan di 

wê hebin derbarê der- 
basbûna çekdarên PKKê 
bo nava xaka Tirkiyeyê, 
divê rasterast wan zan- 
yariyan bide Tirkiyeyê. 


Serokêwezîrê Tirkiyeyê di axaftina xwe de ji 
PKKê re got "tiştê hûn dikin eger siyaset e, cihê 
siyasetê nava parlemenê ye. Her kes dikare 
pirsgirêkên xwe di hundirê parlemenê de çare- 
ser bike. Eger mafek heye ku pêwîst e bê bi- 
destxistin, wê demê divê di nava parlemenê de 
bê daxwazkirin û tiştê pêwîst bo bidestxistina 
wî mafî divê li wir bê encam dayîn." 


latê xwe li ser bidawîanîna pirsa 
PKKê bi rêyên leşkerî. 

Tirkiye "dosyeyek sor" dide Bar- 
zanî 


Di dema serdana Barzanî bo 
Tirkiyeyê de, ji aliyê karbidestên 
Tirkiyeyê ve "dosyeyek sor" li ber 
sînga wî hat danîn. Ev zanyariya 
rojnameya Hurriyet a tirkî ye û ji 
zardevê çavkaniyeke dîplomasiya 
tirkî hatiye belavkirin ku nexwes- 
tiye navê xwe eşkere bike. Li gor 
rapora wê rojnameyê, karbides- 
tên Tirkiyeyê di wê dosyeyê de 
daxwaziyên xwe ji Herêma Kur- 


distanê re berçav kirine. Li gor 
raporê yek ji wan daxwaziyan 
ewe ku Tirkiyeyê daxwaz kiriye 
hêzên Pêşmergeyê Kurdistanê bo 
hertimî li xalên kontrolê yên ser 
sînor li Çiyayê Qendîl bimînin, "ji 
ber ku zanyariyên îstîxbaratî yên 
Tirkiyeyê amaje didin wê yekê ku 
her dema hêzên Pêşmergeyî ji 
wan xalan dikşînin, çekdarên 
PKKê diçin cihê wan. Loma Pêş- 
merge divê hertim li wir bimî- 
nin." Tirkan di wê dosyeyê de 
herwiha daxwaz kirine ku He- 
rêma Kurdistanê zanyariyên îs- 
tixbaratî bide Tirkiyeyê "ji ber ku 
zanyariyên ku bi çav tên dîtin ge- 
lekî girîng in." 


axaftina xwe de bi tundî êrîşî 
PKKê kir. Erdogan derbarê doza 
KCKê jî, ku Barzanî rojekê berê ji 
ber vê mijarê rexne li Tirkiyeyê 
girtibû, got "nabe ti kes çaverêyî 
wê yekê bin ku hêzên me yên ew- 
lehiyê himber van aliyan çekên 
xwe danin." Erdogan tevî vê yekê 
jî gotinên Barzanî dubare kirin ku 
berî rojekê gotibû "pêwîste çare- 
seriya doza Kurd li nava Parle- 
mena Tirkiyeyê bê kirin." 
Serokêwezîrê Tirkiyeyê di axaf- 
tina xwe de ji PKKê re got "tiştê 
hûn dikin eger siyasete, cihê siya- 
setê nava parlemenê ye. Her kes 
dikare pirsgirêkên xwe di hun- 
dirê parlemenê de çareser bike. 
Eger mafek heye ku pêwîste bê 
bidestxistin, wê demê divê di 
nava parlemenê de bê daxwazki- 
rin û tiştê pêwîst bo bidestxistina 
wî mafî divê li wir bê encam 
dayîn.” Ev daxuyaniya Erdogan 
cuda bû ji daxuyaniya Wezîrê 
Derve yê Tirkiyeyê ya berî ser- 
dana Barzanî bo wî welatî ku 
têde dakokî kir li ser sorbûna we- 


• Çekdarekî PKKê 
eger li Kurdistanê hat 
girtin, divê teslîmê Tir- 
kiyeyê bikin û mîna 
niha nebe ku Hewlêr 


piştî demeke kurt wan 
rasterast azad dike. 

• Hêzên Pêşmergeyan 
24 demjimêran li sersî- 
noran amade bin û rê 


bigrin li ber derbasbûna 
çekdarên PKKê bo nava 
xaka Tirkiyeyê. 

• Hikûmeta Kurdis- 
tanê eger zanyariyên 


Xwestekên din ên Tirkiyeyê ji Kurdistanê li gor "dosyeya sor" pêk hatîne ji: 


Tirkiye: Ya tu, ya em, yan jî em bihev re 


Mesûd Barzanî: Kurd 
şerê Kurdan nakin, li 
çareseriya bê çek bigerin 


S erokê Herêma Kur- 
distanê Mesûd Bar- 
zanî ji bo serdaneke 
sê rojî hefta din çû 
Stenbolê û li wir bi 
rayedarên tirk û nûnerên kurd re 
çendîn hevdîtin pêkanîn. Barzanî 
di serdana xwe de bi Serokko- 
marê Tirkiyeyê Abdullah Gul, Se- 
rokwezîr Recep Tayyîp Erdogan û 
Wezîrê Karên Derve Ahmet Da- 
vutoglu re hevdîtin pêkanîn. Bar- 
zanî herwiha bi nûnerên BDPê 
Selahattin Demîrtaş, Gultan Kişa- 
nak, Ahmet Turk, Aysel Tugluk û 
Sirri Sakik re jî hevdîtin çêkirin. 

Medyaya tirk girîngî da ser- 
dana Serokê Herêma Kurdistanê 
ya piştî çalakiyên li Çelê rûdan. Li 


Sê pêşniyarên Tirkiyeyê 


L i gor Rojnameya Yeni Şafakê 
ya ku bi nêzika AKPê tê 
nasîn, Serokwezîr Erdogan û 
Wezîrê Karên Derve Ahmet Da- 
vutoglu di hevdîtinan de li dijî 
PKKê ji Barzanî alîkariya leşkerî 
û lojîstîk xwestine. Yeni Şafakê 
gotinên Erdogan destnîşan kirin 
û manşeta xwe wiha bicîh kir: 
“Eger çek deynîn wê tiştên baş 
bên kirin.“ 


Yeni Şafakê pêşniyarên Tir- 
kiyeyê wiha rêz kirin: 

1- Hikûmeta îraqê û ya He- 
rêmê bila bihev re li dijîPKKê tê- 
koşîn bikin. 

2- Bila Hikûmeta Herêma Kur- 
distanê li dijîPKKê alîkariya Tir- 
kiyeyê bike. 3- Eger ev herdu 
pêşniyar neyên bicîhkirin, bila rê 
bidin ku Tirkiye bi serê xwe vî 
karî bi dawî bîne. 


„ : X JU 



Barzanî bi nûnerên kurd Demirtaş, Kişanak, Tugluk û Turk re jî axivî 


gor manşetên rojname û şîrove- 
yên kanalên televizyonê, rayeda- 
rên tirk di hevdîtinê de bi Barzanî 
re mijara PKKê axaftine û sê pêş- 
niyar pêşkêşî wî kirine û Barzanî 
jî hersê pêşniyar red kiriye û ça- 
reseriyeke aşitîxwaz destnîşan 
kiriye. 

Serokê Herêma Kurdistanê 
Mesûd Barzanî beriya serdana 
xwe ya Stenbolê roja 2yê Mijdarê 
li Hewlêrê bi Konsolê Tirkiyeyê 
Murat Ozçelik re hevdîtin çêki- 
ribû. 

Li Seraya Çiraganê hevdîtin 

Barzanî hevdîtina yekemîn li 
Seraya Çiraganê ligel Wezîrê 


Karên Derve Ahmet Davutoglu 
kir; hevdîtin saetekê dom kir û 
piştî hevdîtinê Barzanî û Davu- 
toglu daxuyanî dan çapemeniyê. 
Davutoglu di daxuyaniya xwe de 
ji bo Barzanî got, "Welatê me we- 
latê we ye. Mala me mala we ye û 
wê ev biratî her hebe.“ Di daxuya- 
niya xwe de Davutoglu destnîşan 
kir ku wî bi zimanekî vekirî dax- 
wazên Tirkiyeyê pêşkêşî Barzanî 
kirine. Serokê Herêma Kurdis- 
tanê Mesûd Barzanî jî ragehand 
ew pir girîngiyê didin têkiliyên 
xwe yên ligel Tirkiyeyê û got, 
“Nemaze piştî ku Erdogan ser- 
dana Hewlêrê kir, têkiliyên me 
xurttir bûn. Wê ti çalakiyek nebe 
sedem ku biratiya gelê tirk û kurd 
ya dîrokî xirab bibe. Em hêvî 
dikin ku bi rayedarên dewleta 
tirk re hemû mijaran biaxivin û 
encamên erênî bidest bixin.“ 

Piştî hevdîtina Erdogan-Bar- 
zanî, Serokwezîrê Tirkiyeyê da- 
xuyanî dan çapemeniyê û gotinên 
wî roja din bûn manşetên gelek 
rojnameyan. 

BDP: Me navbeykarîjê xwest 

Barzanî roja duyem piştî hevdî- 
tina ligel Davutoglu bi nûnerên 


BDPê Selahattin Demîrtaş, Gultan 
Kişanak, Ahmet Turk û Aysel 
Tuglukê re civiya. Piştî vê hevdî- 
tinê Parlementera BDPê ya 
Amedê Aysel Tugluk daxuyand 
ku wan ji bo aşitiyê ji Mesûd Bar- 
zanî daxwaz kirine ku roleke gi- 
rîng weke navbeykar bileyîze. 
Tugluk got, “Me ji bo aşitiyeke 
mayînde û çareseriyê jê re behsa 
rola navbeynkariyê kir. Me hewl- 
danên wî gelek germ û erênî 
dîtin. Ez bawer dikim ku wê Oca- 


Manşetên rojnameyên 
din wiha bûn: 


Haberturk: Eger alîkarî 
neke, çi pêwîst be wê bê kirin. 

Taraf: Ya ligel Pêşmerge, ya 
bê Pêşmerge 

Hurriyet: Nehêlin ku derbas 
bibin. 

Radikal: Çekan deyne, wê 
pir tişt biguherin 

Turkiye: Çekan deyne, tiştên 
baş çêdibin 

Star: Du peyam bo derveyî 
sînor: Çek deynin, wê tiştên baş 
bibin; Peşmerge neke, em ê 
bikin 


lan jî rûmetê bide hewldanên 
Barzanî û Talabanî." 


Çandar: Piştî Cejna Qurbanê, 
Operasyona li derveyî sînor an 
agirbest 

Rojnameger Cengîz Çandar jî 
serdana Mesûd Barzani ya sê rojî 
ji nêz ve şopand û di quncika xwe 
de sê rojan ev mijar şîrove kir. 
Çandar di quncika xwe ya Hurri- 
yetê da roja 8ê Mijdarê de da 
zanîn ku serdana Barzanî wê ro- 
jeva Tirkiyeyê ya piştî Cejna Qur- 
banê ya derbarê pirsgirêka kurd 
de zelal bike. Çandar bibîr dixe ku 
Barzanî beriya ligel Serokwezîr 
Erdogan rûnê, bi nûnerên çape- 
meniyê re hevdîtin çêkiriye û nê- 
rîna xwe derbarê helwesta 
Barzanî de wiha tîne ziman: Em 
dikarin bêjin ku piştî hevdîtina 
Barzanî û Erdogan wê demek 
wisa bê ku Barzanî û Talabanî wê 
karibin di rawestandina çekên 
PKKê û di rakirina tecrîda li ser 
Ocalan de roleke girîng bileyîzin. 
Derbarê navneynkariya Barzanî 
de jî Candar ji devê Barzanî di- 
bêje ku “Eger Tirkiye tiştek wiha 
ji min bixwaze ez dikim.“ 

Arzu ji mala 
hevalê wê 
hate revandin 

rr 4 bira û xuşkek Arzuyê bi tometa ku 
destê wan di windakirina Arzuyê de 
heye, hatine binçavkirin. Polîs dibejin ku 
ji ber evîna di navbera Arzuyê û hevalê 
wê ye alman de, ew hatiye windakirin. 


Koln (Rûdaw) - Ji êvara 
31.10.2011 ve keçek kurd, bi 
navê Arzu Ozmen, ji nêzîkî ba- 
jarê Bielefeldê li Almanyayê 
winda ye û heta niha jî ti agahî 
derbarê wê de tune. Li gor da- 
xuyaniyên polisên Bielefeldê, 
Arzu Ozmen a 18 salî ya ji baja- 
reko Detmoldê ji aliyê malbata 
wê ve hatiye revandin û winda- 
kirin. 


Li gor polîsan, Arzu êvara 
31.10.2011 ji mala hevalê wê yê 
alman bi zora çekan ji aliyê en- 
damên malbata wê ve hatiye re- 
vandin. Wekî sedema vê 
revandinê jî wiha tê diyarkirin 
ku malbata keçikê evîna di nav- 
bera Arzu û hevalê wê yê alman 
de tehmûl nekiriye û ji ber vê 
yekê Arzu hatiye revandin. 
Weke ku tê behskirin, Arzu ji 



malbatek Kurdên êzîdî ye. 

Rojaînê (04.11.2011) polîsan 
daxuyand ku otomobîla ku Arzu 
pê hatiye revandin, hatiye dîtin, 
lê ti şopa Arzu heta niha neha- 
tiye dîtin. Piştî windabûna Ar- 
zuyê bi 24 saetan, 5 endamên 
malbata wê (çar bira û xuşkek) 
bi tometa ku destê wan di win- 
dakirina Arzuyê de heye, hatin 
binçavkirin. 


Li gor Sonja Rehmert j 
sên Bielefelde, lêkolînên 
barê Arzu Ozmen bi her 
berdewam in, lê ji ber tunebû 
şopek watedar, wan lêgerîna 
xwe rawestandiye. Lê li gor 
Sonja Rehmert birayekî binçav- 
kirî îtiraf kiriye ku wan xuşka 
xwe revandiye. Li hemberî vê 
daxuyaniya polîsan, parêzerê 
birayên binçavkirî daxuyand ku 


e û birayekî Arzuyê 
ku ew ligel birayên 
cihê ku Arzu lê bûye û 
ra Arzu û du birayên 
wê de gengeşî derketiye û ew 
tevlî vê gengeşiyê nebûye. 

Li gor Sonja Rehmert, ew di 
hemû aliyan de lêkolînên xwe 
berdewam dikin û heta êdî ew 
nikarin kuştina Arzu Ozmen jî ji 
nav îhtimalan derxînin. 


■ , 

Polîs li derdora bajêr û parkan jî li Arzuyê geriyan 


IFUl 



Zarok pirtûka xwe dinivîsînin û direngînin 


.jiif 


Ciwan Tengezar Berlin 


ç 

Korcrela 


end zarokên di navbera 1 
heta 12 salî de, bi dê û 
bavên xwe û bi hevkariya 
Konlela Yekmalê li Berlînê û Pir- 
tûkxaneya Else-Ury Familienbib- 
liothekê ve çîrokek ji bo zarokan 
afirandin û pişt re li baxçeyê za- 
rokan (Kindergarten City - Ber- 
lin) wêne li gor naveroka 
pirtûkê çêkirin. Di encama xe- 
bata wan de berhemeke hêja 
derketiye holê. 

Pirtûka bi navê Govenda Rovi- 
yan (Ein Fuchstanz) du zimanî 
ye (kurdî-almanî) û ji 22 rûpe- 
lan pêk tê. Ji bilî saziyên ku li 
jorê behsa wan hat kirin, keda 
22 zarokan û dêbavên wan jî di 


V ê sibê gava ez hişyar bûm û 
min çavên xwe vekir, min tiş- 
tekî ecêb dît: Roj hilatî bû. 

(Als ich heute Morgen meine 
Augen öffnete, sah ich etwas Un- 
glaubliches: Die Sonne ging auf) 
Min li ser rojê kilamek got. 
(Ich habe ein Lied iiber die 
Sonne gesungen!) 

Ji nişka ve baran barî û mirov 
"dîlana roviyan” didît. 

(Plötzlich begann es zu regnen 
und man sah eine „Fuchshoch- 
zeit') 

Rovî ketibûn rêzê, di bin ba- 
ranê de govend digerandin. 

Paşê mirîşkek hat, li blûrê di- 


xist. 

Roviyan govend dan sekinan- 
din û dixwestin ku mirîşkê bix- 
win. 

(Die Fuchse bildeten eine Reihe 
und tanzten im Regen. 

Dann kam ein Huhn und spielte 
Flöte. 

Die Fûchse haben mitdem Tan- 
zen aufgehört und wollten das 
Huhn fressen.) 

Mirîşkê got: Ez ê ji bo we bi 
blûrê stranekê lêbidim, eger kêfa 
we pê nehat hûn dikarin min 
bixwin. 

Mirîşkê kilamek lêda û keske- 
sor derket! 


Hemuyan gotin: "Ev nîşanek 
e!“ û wiha mirîşkê xwe ji destê 
roviyan xilas kir. 

(Das Huhn sagte: Ich werdefûr 
euch aufder Flöte ein Lied spie- 
len. Wenn die Musik euch nicht 
gefallt, könnt ihr mich fressen, 
wenn nicht, bleibe ich am Leben. 

Das Huhn hat gespielt und es 
erschien ein Regenbogen! 

Da haben alle gesagt: „Das ist 
ein Zeichen!" und das Huhn blieb 
am Leben.) 

Ez gelek zêde kêfxweş bûm ku 
mirîşk li jiyanê ma! 

(Ich war sehr, sehr froh, dass 
das Huhn am Leben blieb!) 


Kerem iî bavê xwe Siddik jî tevlî 


pirûkê bûn 


berhemê de heye. Dêbav der- 
barê berhema xwe de hestên 
xwe bi me re parve kirin: “Di 
destpêkê de me bawer nedikir 
ku em bikaribin çîrokeke ewqas 
xweş binivîsînin û wêneyên 
xweş li gor naveroka çîrokê 
temam bikin.“ 

Çend zarokan û dêbavên wan 
jî bi xwe bawer wiha dibêjin: “Vê 
berhema me derxist holê ku 
cewhera me xurt e û em dikarin 
hêj gelek çîrokên din biafirînin." 
yekî din got “Em ji dil dixwazin 
ku ev proje berdewam bike.“ 

Niha ne diyar e, ka ev çîrok wê 
li weşanxaneyekê bê weşandin 
an na. Vêga tenê di destên beş- 
darên projeyê de nisxeyên (ko- 
piyên) pirtûkê hene. 


Govenda Roviyan (Ein Fuchstanz) 

Kurd û Ereban civanê lihevxistinê dan hev 


^ Wê serê 
sibeyê ji bo 
lihevxistinê li 
cihekî veşartî 
bigihiştina hev, 
lê agahî gihiş- 
tin polîsan... 


Koln (Rûdaw) - Li gor ku 

polîsên bajarê Wolfsburgê 
li bakurê Almanyayê daxu- 
yandin, agahî gihiştibû wan 
ku sersibeya 06.11.2011, li 
derdorê saet 02.30, komek 
Kurd ji bajarê Wolfsburgê û 
komek Erebên Libnanî yên 
ji derdora Wolfsburgê civan 
dane hev ku li hevdu bixin. 
Derbarê sedema vê civan- 
dayînê û daxwaza lihevxis- 


tina Kurd û Ereban ti agahî 
nehatin dayîn. 

Dema ku polîs çûn cihê 
civandayînê, çendîn otomo- 
bîlên xerîb bala polîsan ki- 
şandin û piştî lekolînan 
diyar bû ku kesên di oto- 
mobîlan de hemû zilam 
bûn û piraniya wan berê jî 
pirsgirêkên wan ligel polî- 
san hebûye, herwiha gelek 
çek jî ligel wan kesan ha- 


tine dîtin. Ji bo pêşî li pev- 
çûnan bigrin, pênc kesên 
Ereb (hemû derdorê 25 salî 
bûn) ji bo demekê ji aliyê 
polîsan ve hatin binçavki- 
rin, li yên din jî hate qede- 
xekirin ku li cihê 


civandayînê rawestin. Li 
ser vê yekê kesên ku ji bo 
lihevxistinê hatibûn, bêyî 
deng ji cihê civandayînê 
dûr ketin. 


'WT' /K /V ■ A 1 ■ 

Xez u nivis li 
Kolnê gihan hev 

Du hunermendên esilkurd, A.Kadir 
Konuk û Avni Odabaşi xemsariya Kurd û 
Tirkên li derveyî welat dijîn, rexne dikin. 


Avnî Odahaşi û A.Kadîr Konuk li Kolnê bi nas û xwendevanên xwe re hatin cem 


Koln (Rûdaw) - Du hunermen- 
dên esilkurd, Nivîskar A.Kadir 
Konuk û Karîkaturîst Avni Oda- 
başi li bajarê Almanyayê, Kolnê bi 
hevre êvareke xwendin û vego- 
tinê li dar xistin. Konuk got wî 
heta niha 28 pirtûk nivîsandine, 
lê hêjî nikare bi berhemên xwe ji- 
yana xwe bidomîne, Odabaşi jî 
got Kurd û Tirkên ku li derveyî 
welat dijîn bo hunerê sar in. 

Êvara 28ê Cotmehê li taxa 
Kolnê Heumarktê, li restauranta 
Lyly bi navê "Hevdîtina xêz û ni- 
vîsê" bi çalakiyek hunerî hat li 
dar xistin. A.Kadir Konuk wek ni- 


vîskar û Avni Odabaşi jî wek ka- 
rîkaturîst bo mêvanan behsa hu- 
nera xwe kirin. 5 ji wan Alman bi 
gistî nêzika 25 kesan guhdariya 
wan kir. Herdu hunermendên 
esilkurd ku berhemên xwe bi 
tirkî weşandine û ji ber sirgûniyê 
zimanê xwe yê zikmakî hîn ne- 
bûne di axaftina xwe de behsa ji- 
yana zehmet ya hunermendên ne 
populer kirin. Konuk bi bîr xist ku 
wî di salên 80yî de di zindanê de 
dest bi nivîsandinê kiriye û piştî 
ku ji zindanê reviyaye û hatiye Al- 
manya jî dev ji nivîsê bernedaye 
û got, "Min heta niha 28 roman û 


Dema mirov encamên 
hunera xwe nebîne, 
mirov nikare ew 
huner bidomîne 


pexşan nivîsandine; lê, li bajarek 
weke Kolnê ligel ku me hemû 
rêyên agahdarkirinê bikaranî bi- 
nêrin çend kes hatin me guhdar 
bikin. Ez nizanim ka şaşî di pirtû- 
kên min de ye, di kesayetiya min 
de ye an di nêzîkbûna kesên din 
de ye." 

Konuk da zanîn ku ev 22 sal in 
ew li Almanyayê dijî û ji ber pirs- 
girêkên berê yên siyasî rastî gelek 
zehmetiyan hatiye û ji malbata wî 
gelek kes mirine û nekariye here 
ser gora wan. Konuk wiha axivî:" 
Jiber ku ji nivîsê ez nikarim de- 
bara xwe bikim min li Kolnê nan- 
pêjiyê kir, di karê boyaxê de 
xebitîm, niha ji di dibistanekî de 
bi temenê 61 salî qêrîn û çêrîna 
zarokan guhdar dikim." Konuk bi 
bîr xist ku du meh berê pasaporta 
alman bidestxistiye û got, "Piştî 
22 salan maf dane min ez bûm 
alman, lê ez bi zamanê xwe niza- 
nibim jî ez Kurd im." 


Karîkaturîst Avni Odabaşi jî 
weke Konuk ji malbateke Kurd tê 
û li bajarekî rojavayê Tirkiyeyê 
hatiye dinyayê û di salên 80yî de 
di zindanê de dest bi karîkaturan 
kiriye. Ew di karîukaturên xwe de 
zêde balonên axaftinê bi kar na- 
yîne û helwesta xwe tenê bi 
xêzan tîne timan. Odabaşi da 
zanîn ku li Tirkiyeyê pir qîmet 
didan hunera wî û lewma wî li 
wir li 36 bajaran pêşangeh veki- 
rine. Odabaşi rexne li nêzîkbûna 
Kurd û Tirkên li Ewropa kir û got, 
"Alman zêdetir min nas dikin û 
zêdetir rûmetê nîşanê min didin." 
Odabaşi got ev çend sal in ew ni- 
kare hunera xwe bidomîne, jiber 
ku, "Dema mirov encamên hu- 
nera xwe nebîne, mirov nikare bi- 
domîne. Huner dema ku 
hunermend ji temaşevan û xwen- 
devanan reaksiyonên germ dis- 
tîne, pêşdikeve, ev jî dibe hêz bo 
hunermend." 


Ji bo reklam, dîzayn û çapkirinê 
em di xizmeta we de ne. 

Reklama televizyon û rojnameyan, flayer, 
afîş, name, eşyayên xelatan, kovar, 
pirtûk, malperên înternetê, dawetname...htd. 
Bi kurtasî ji bo her pêwîstiyek we 
di aliyê reklam û çapkirinê de... 


Parêzer Uzun 

Em li seranserê Almanyayê di xizmeta we de ne 


Buroya Parêzeriyê 


Parêzer Oktay Uzun 


Beşên me yên kar 

Hûn jî xwe bighînin me... 
Hûn jî cihêwaziyê hîs bikin! 

Şêwekarekî U ku rûmeta hunerê lê 
yegerandiye” lê haya kesekî jê tune... 


- \L 

Li vir Kurdek dimîne ku ji sala 1947 heya 
fiian salê jiyaye, lê ew tenê di wan demji- 
mêr û rojên ku têde rism dikir dijiya. 




Şikak: Pêdi- 
viya min bi 
kesekî heye 
ku bikaribe 
hunera min 
nîşanî xelkê 
bike 

Zinar Ala Spanya 

F arouk Tobal, 
anjî Şikak, bi- 
jîşk û şêweka- 
rekî ji rojavayê 
Kurdistanê ye. 
Ew ji çar saliya xwe ve rism 
dike û ev bûn 36 sal ku 
karê bijîşkiyê dike. 

Şikak li gundê Mariskê yê 
bi ser Efrînê di sala 1947ê 
de ji dayîk bûye. Ji ber ku 
pêşiyên wî ji êla Şikakan e, 
ew tabloyên xwe bi navê 
Şikak (Schkak) destnîşan 
dike. 

Şikak ji 4 saliya xwe de ji 
şêwekariyê hez dike û her 
ku tiştek li ber çavê wî 
diket hewl dida ku rism 
bikra. Li Efrînê xwendina 
xwe ya seretayî xilas kiriye, 
li wir tabloyên xwe bi ren- 
gên avî çêdikir. Li Helebê jî 
xwendina xwe ya navendî 
domand û di heman demê 
de ders li Akademiya Hune- 
rên Bedew werdigirtin. 

Derbarê xwendina xwe li 
vê akademiyê, Şikak behsa 
serpêhatiyeke xwe dike: 
"Rojekê piştî firavînê min 
perçeyek zebeş rism kir û 
min ew rism bi xwe re bi- 
ribû akademiya hunerê. 
Wê rojê jî çalakiya vebûna 
pêşangeha hunermendekî 
navdar li Sûriyê li dar diket. 
Dema mamosteyê min tab- 
loyê min dît, ez birim ba 
Wezîrê Çandê ku li wir 
amade bû û tabloyê min nî- 


şanî wî da û jê re got: “Bi- 
nêrê li xebata vî zarokî, ev 
perçeya zebeşê hemû vê 
pêşangehê dike”. 

"Li welatê ku mûze têde 
tune bin nikarim bijîm" 

Sedema hatina Şikak ya 
Spanyayê jî lêhatinek bû, 
ew jî ji ber ku kurê mamos- 
teyê wî di akademiya hu- 
nerê de vexwendinek ji bo 
xwendina li Spanyayê wer- 
girtibû û kurê mamoste 
nexwest here wî welatî. 
Şikak jî ev fersend bi dest 
xistibû û berê xwe dabû 
Madrîdê. 

Digel ku Şikak pir ji şê- 
wekariyê hez dike, lê ji bo 
ku daxwaza bavê xwe bi cih 
bîne, wî xwendina bijîşkiyê 
hilbijart. Lê di dema xwen- 
dinê de Şikak dev ji cîhana 
huner û şêwekariyê berne- 
dabû, weke ku Şikak behsa 
wan deman dike: "Herdem 
di demê vala de min rism 
dikir, her wiha min serdana 
mûzeyên Ewropayê dikir, ji 
ber ku sedema sereke ya 
hatina min bo Ewropayê 
ew bû ku ez nêzîkî mûze- 
yan bibim. Li welatekî ku 
mûze lê tune bin ez nika- 
rim bijîm. Carekê min bi- 
hîstibû ku pêşangehek ya 
Rambrant li Kasselê (Al- 
manya) çêdibe, zivistan bû 


û berf dibarî. Ez bi rêya au- 
tostop (rêwîtiya ligel ke- 
sekî ku bi wê rêye de diçe) 
ji Spanyayê çûm heya cihê 
pêşangehê û di zivistaneke 
din de dîsa bi rêya autostop 
çûm heya Viyanayê.” 

Di sala 1975ê de Şikak 
xwendina xwe diqedîne û li 
hemberî du rêyan dimîne: 
rêya hunerê, yan jî karê bi- 
jîşkiyê. Ji ber rewşa aborî 
neçar mabû ku berê xwe 
bide bijîşkiyê, ev jî ji bo wî 
biryarek gelek dijwar bû, ji 
ber ku wî baş dizanî ku ev 
kar wê hemû dema wî bis- 
tînê û nema dikare wek 
berê rism bike”. 

Di sala 1976ê de Şikak 
berê xwe dide rojhilatê 
Kurdistanê, da ku li wir bi- 
xebite lê hêzên Savakê wî li 
Urmiyê destgîr dikin û piştî 
12 rojan wî serbest berdi- 
din. Şikak vegeriya Span- 
yayê û ji wir berê xwe da 


Almanyayê. Piştî çar salên 
li Almanyayê, Şikak dîsa ve- 
geriya Spanyayê û li he- 
rêma La Manchayê karê 
xwe wek bijîşkê gîştî heya 
roja îro didomîne. 

Têkiliya Şikak ligel dîrok- 
nasê hunerê Ernst Gom- 
brich 


Şikak pêwendiya xwe 
ligel dîroknasê hunerê yê 
navdar Ernst Gombrich 
wiha vedibêje: “Min çend 
pirtûkên wî bi îngilîzî di 15 
saliya xwe de xwendibû, 
piştî fêrbûna almanî min 
dîsa çend pirtûkên wî 
xwendin. Di sala 1997ê de 
min ji radyo bihîst ku ew 
hatiye Madrîdê. Min nizanî 
ku ew hîn zindî ye, min na- 
meyek jê re nivîsand û 
pênc wêne ji tabloyên xwe 
jê re şandin. Gombrich ta- 


vile bersiv dabû min û der- 
barê xebatên min de wiha 
nivîsandibû: 

“Hîç di dîrokê de kont- 
rastek wiha di navbera ka- 
lîfe û serkeftinê de nebû 
weke îro. Ez bawer im ku 
xebatên te, nemaze portre 
û tabloya çefteliyan, bi rastî 
jî xebatê mamoste ne û ew 
bi rûmetî bi kevneşopiya 
mezin ya şêwekariya spanî 
girêdayî ne”. 

Piştre Şikak diçe serdana 
Gombrich li Londonê û tab- 
loyên xwe jî bi xwe re dibe. 
Gombrich xebatên wî ge- 
lekî diecibîne, nemaze tab- 
loya portre ku dide ber 
xebateke şewekarê spanî 
Velazquez, ji hêla xweşik- 
bûnê. “Hez dikim ku bi 
rêya pelikên Rûdawê haya 
Kurdan ji nêrîna vî dîrok- 
nasî hebe û bizanibin ku 
ew behsa Kurdekî dike” 
Şikak hêviyên xwe tîne 
zimên û wiha didomîne: 
“Gombrich di nameyek din 
de ji min re wiha nivîsan- 
dibû: “Bi rastî ez bawer 
dikim, di demekê de ku 
huner ber bi jêr ve diçe, ku 
bijîşkekî Kurd li Spanya 
heye ku rûmeta hunerê lê 
vegerandiye”. 

Şikak hin tabloyên xwe 
bi gêç (axa spî) rism dike û 
yên din jî bi zêtê li ser paça 
kitanê. Ew di tabloyên xwe 
de hûriyên tiştên ku rism 


dike bi dîqet derdixîne, 
wek tabloyên pîvaz, qewîn, 
portre, kêvroşk û hwd. Der- 
barê tabloya çefteliyan, ji 
Şikak re dibêjim ku heya 
toza li ser çefteliyan jî wî 
rism kiriye, ew jî dibêje 
“heya ku bihna wan jî heye, 
lê ji ber krîstalê bihn der- 
nakeve”. Em herdu dikenin. 

Digel ku bêtirî 50 tablo- 
yên Şikak hene, lê heya 
niha ti pêşangehekî taybet 
ji bo tabloyên wî nehatiye 
lidarxistin. ”Ji bo çi ti kes 
hunera min nas nake? Ji 
ber ku ez nizanim marke- 
ting çêbikim. Karê bijîşkiyê 
hemû demê min distîne û 
di demê vala de jî tenê rism 
dikim. Ji ber wê jî pêdiviya 
min bi kesekî heye ku bika- 
ribe hunera min nîşanî 
xelkê bike”, Şikak dibêje. 

6 zimanan diaxive lê 
kurdî zimanê herî xweş e 
li cem wî 

Şikak herwiha hezkirin û 
nostalciya xwe ji welêt re jî 
venaşêrê, ew şanaz e ku li 
rojavayê Kurdistanê ji 
dayîk bûye û ku kurdî zi- 
manê wî yê yekemîn bû. 
Şikak bi keser dibêje “Şeş 
zimanan diaxivim (zimanê 
dayîkê, erebî, îngilîzî, spanî, 
fransî û almanî) lê wek zi- 
manê kurdî xweş nîne, lê 
zimanê me ji me dizîn, zi- 
manê me birin. Mixabin ji 
bo ku li ser hunerê bixwî- 
nim, ez xwe dispêrim zima- 
nên din.” 

Şikak wiha didomîne: 
“Dema ez mirim, hez dikim 
li Kurdaxê bêm veşartin û li 
ser kêla gora min jî wiha bê 
nivîsandin: Li vir Kurdek 
dimîne ku ji sala 1947 heya 
filan salê jiyaye, lê ew tenê 
di wan demjimêr û rojên 
ku têde rism dikir dijiya” 



Şikak ligel Gombrich 


Gombrich di nameyekê de wiha ji Şikak 
re dinivîsîne: "Bi rastî ez bawer dikim, di 
demekê de ku huner ber bi jêr ve diçe, ku 
bijîşkekî Kurd li Spanya heye ku rûmeta 
hunerê lê vegerandiye 

şeqamek 
weke ya 
Xelîlo li 
van kes û 
derdoran 


xist 


eha borî li 
bajarê Tir- 
kiye Antal- 
yayê 48. 
Festîvala 
Fîlman a Porteqala Zêrîn pêk hat. 
Filmê kurdî MEŞ ku derhênerê wê 
Şiyar Abdî, lîstikvanê wê yê se- 
reke jî Selamo bû, bi çar xelatan ji 
festîvala Porteqala Zêrîn vegeriya: 
"Mûzîka herî baş", "derhênerê 
mûzîkê yê herî baş", "zarokê lîs- 
tikvan yê herî baş" û " xelata tay- 
bet a juriyê ya Behlûl Dal". 
Lîstikvanê sereke yê fîlm Selamo, 
yê ku ji dêvla hevalên xwe li sa- 
lona festîvalê axivî û bi deqerûyî 
rexne û hêviyên xwe anîn ziman, 
behsa rojên festîvalê û hestirên 
tîma fîlm di dema qedandina fîlm 
de ji Rûdawê re kirin. 

Rûdaw: Tu çawa xwe didî nasîn 
Selamo, eger pêwîst bike ku tu 
xwe bidî nasîn? 

Selamo:Tenê Selamo... (û dibeşişe) 

Filma MEŞ xwediyê meşeke dirêj 
e, tu dikarî hinekî qala vê meşê 
bikî? 

Rast e, ev demeke dirêj e ku me 
dest bi meşa xwe kir, di destpekê 
de ez weke kurtefîlm fikirîbûm. 
Dûvre min û hevalê xwe yê der- 
henerê fîlm Şiyar Abdî hebekî 
nîqaş kir û di dawî de em gihan 
wê biryarê ku em fîlmeki dirêj çê- 
bikin. Ji pêvajoya nivîsa senaryo 
û heta ku me fîlm qedand du 
salên me bihurtin. 

We çi zehmetî kişandin, asten- 
giya herî mezin ji bo we çi bû? 

Ji bo kesên weke me çêkirina fîl- 
mekî bi serê xwe zehmetiyeke 
mezin e, çêkirina fîlman. Bi taybetî 
di van salên dawî de çêkirina fîlman 
di destên kesên maldar de ye. Yanî 
wek karê dewlemendan tê dîtin. 
Weke ticaretê li fîlman tê nêrîn. 

Me jî bi temamî berovajî vê ras- 
tiyê, bi derfetên gelekî kêm, dest 
bi vî karî kir. Bi dehan ciwanên 


Selamo 

kurd alîkariya me kirin, bi îrade û 
baweriyeke xurt xebitîn, bi hezki- 
rin kar kirin û bi serketin û ba- 
weriya xwe zora zehmetî û 
astengiyan birin. 

Çi hêviyên te ji MEŞ hebûn, tu li 
benda “Xelata Porteqala Zêrîn" 
bûyî? 

Bêyî hevî jixwe mirov tiştekî çê- 
nake, dest bi ti karan nake. Ji dest- 
pêkê heta dawî em bi hevî bûn, 
me hewl da fîlmekî çiroka xwe, 
ruhe xwe, hestên xwe çêbikin û 
helbet bi kurdî çêbikin. Erê, diviya 
fîlma me bi kurdî baya. Min dex- 
west ev fîlm derkeve sînemayê û 
gel temaşe bike. Ev daxwazeke 
min bû. Ev yek pêk hat, ji bo min 
xelata zêrîn ev bû. Meseleya "Por- 
teqala Zêrin" tiştekî din e. Dema 
festivalê em qebûl kirin û min li 
fîlmên din nerî, ez li bendê bûm 
ku em Porteqala Zêrîn bistînin. 
Xelata Porteqala Zêrîn ji bo me ne 
surprîz bû. 

Te çi hîs kir dema çûyî ser kursî ? 

Di wê demê de tiştekî cuda hîs 
bikim tune bû. Lê beri wê demê 
tenê difikirîm ku carekê biçim 
wir û çend tiştan bêjim, ji ber ku 
bi rastî li wê festîvalê çapemeniyê 
ne weke ekîba filmekî, lê weke 
Kurd li me nerîn û em îzole kirin. 
Piştî galaya fîlm alozî derketin, 
provokasyon çêbûn û çapeme- 


Darbeya faşîs 
12ê îlonê para 
Li gorwantiştek 
eceb bu, çenedibu 
ku Xelîlo şeqamekê 
li serleşkerekî tirk 
bixe... 

Dema kuxelkfîlmê 
xwe diqedîne, kêfê 
dike, şahiyan li dar 
dixe. Me bi xwe pêşî 
hev hembêz kir û 
paşî em rûniştin û 
giriyan. 

Dema festivalê em 
qebûl kirin û min li 
fîlmên din nerî, ez 
li bendê bûm ku em 
Porteqala Zêrîn bis- 
tînin. Xelata Porte- 
qala Zêrînji bome 
ne surprîz bû. 


niyê bi temamî em sansûr kirin. 
Weke ku fîlmekî bi navê MEŞ li 
wir nîne tevgeriyan û hemu re- 
portajên ku bi me re çêkirin, 
hatin betal kirin. Bi hatina xelata 
z gelekî kefxweş nebûm. Lê wan 
xelata ew îmkan dane min ku 
erkevim ser kursî û fikra xwe bi 
çend gotinan jî be, ji wan re 
bêjim. Ji ber ku ew kesên li Tirki- 
yeyê navdar û çapemeniyê bi dû 
wan de bazdida û her gotina wan 
dikir nuçe, hemî li wir bûn. 
Yekî/ê ji wan jî gotinek derbarê 
aşitî û rewşa Kurdan de negot. Te 
digot qey Tirkiye welatê cîhanê 
yê herî demokrat e û divê cîhan 
wan ji xwe re bike mînak. Wek ku 
Tirkiye hemî Antalya be, Antalya 
jî ketibû salonê û di wê salonê de 
jî tenê demokrasî û pirçandî 
hebû. Di nav ecêbeke wisa de tu 
dikarî çi hîs bikî? An tiştên tu yê 
hîs bikî wê çi bin gelo? Ma mim- 
kun e ku mirov kêfxweş bibe li 
wir, eger tu Kurdek bî û Kurdekî 
ku ji rastiyan agahdar bî? 

Hinekan gotin 'xwezî Selamo bi 
kurdî biaxiviya li ser kursî', tu çi 
dibêjî? 

Ya rastî di destpêkê de min xwe 
amade kiribû ku bi kurdî biaxi- 
vim, lê min bi tirkî destpêkir û 
V çend tiştê ku min dixwest bêjim 
a 9 hebûn. Dem kin bû, bi kurtî min 
li dû hev rêz kirin, bawerim 
mesajên siyasî giring bûn û 
min ew gotin, lewra ew bi 
awayekî siyasî nêzîkî me bûn, 
ne wek hunermendan. Loma 
jî me peyamên xwe yên si- 
yasî giring dîtin. 

Te di vê pêvajoya Antal- 
yayê de hin problem jiyan û 
te di axaftina xwe de rexne 
kir. 

Tu dikare qala vê yekê bikî? 

Ew pêvajoya galayê bû. Dema 
galaya fîlma MEŞ çêbû, di gotû- 
bêja bi temaşevanan re çend nî- 
jadperest derketin salonê û 


hevpeyvîn provoke kirin. Dar- 
beya faşîst ya 12ê îlonê parastin. 
Li gor wan tiştek ecêb bû, çêne- 
dibû ku Xelîlo şeqamekê li serleş- 
kerekî tirk bixe. Li gor wan ev bê 
îmkan bû û hîç çênedibû. Lê li gor 
heman mirovan, gelekî normal û 
rewa bû ku Xelîlo bi destên leşke- 
rên tirk were kuştin. Jixwe piştî 
vê munaqeşeyê, çapemeniya tirk 
bi manşetên weke "Turk askerine 
tokat gerginligi" ev nuçe belav 
kirin. Heya roja xelatê jî ev nûçe 
di rojevê de hiştin û dixwestin bi 
van nûçeyan, bi van helwestan, 
bandorê li ser heyeta jurî bikin. 
Heya qonaxekê bi ser jî ketin. Lê 
heyeta jurî bi dayina wan xelatan, 
şeqamek weke ya Xelîlo li van kes 
û derdoran xist. 

MEŞ ji hêla Kurdan ve çawa hat 
pêşwazî kirin? 

Dema MEŞ kete sinemayê, de- 
meke awarte bû. Dema hilbijarti- 
nan bû, weke ku me hêvi dikir 
eleqekeyeke mezin tune bû. Lê bi 
gelemperî MEŞ hate ecibandin, 
ya giring ev e. Lê piştî vê festivalê 
me eleqeyek gelekî baş dît, ji her- 
derê pirozbahî ji me re hatin. Vê 
yekê jî em gelekî kêfxweş kirin. 
Eleqeya Kurdan em ji Xelata Por- 
teqala Zêrîn bêtir şad kirin, vê 
eleqeyê moralekî mezin da me. 
Em ji herkesê ku eleqe nîşanî 
keda me da, ji wan kesên ku bi 
her hawî alîkarî dan me û hestên 
xwe bi me re par kirin re spasi- 
yên xwe pêşkêş dikin. 

Bûyereke ku bandor li ser te ki- 
ribe, tu hestiyar kiribe an kenan 
dibe, di vê pêvajoya fîlm de 
çêbu? 

Di vê pevajoya fîlm de gelek tiş- 
tên hestiyarî çêbûn. Eger ez van 
bêjim, welehî wê çend rûpel tije 
bibin. Lê tişta balkêş ev bû: Dema 
ku xelk fîlmê xwe diqedîne, kêfê 
dike, şahiyan li dar dixe. Me bi 
xwe pêşî hev hembêz kir û paşî 
em rûniştin û giriyan. 





























RÛdaW I Hejmar 121 



Bo Yekîtiya Klûbên Mezopotamyayê 100 tîm amade ne 


^ Yekitiya Klûbên 
Mezopotamyayê 
amadekariya da- 
mezirandina tîmên 
jinan dike 

Amed (Rûdaw) - Serokê Yekî- 
tiya Klûbên Mezopotamyayê Hu- 
seyîn Kaya ku bi armanca ku 
spora herêmê pêş bixe di nava 
tîmên herêmê de turnûvan pêk 


tînin. Kaya, da zanîn ku ji bo ava- 
kirina Yekîtiyê 100 tîmên he- 
rêmê ji bo endamtiyê amade ne. 

Serokê Yekîtiya Klûbên Mezo- 
potamyayê Huseyîn Kaya, li ser 
armanca yekîtiyê û xebatên wê 
agahî dan û destnîşan kir ku dix- 
wazin ku pirsgireka sporê ya he- 
rêmê çareser bikin. Kaya, anî 
ziman ku hem hikûmet û hem jî 
federasyona navendî li gorî ku tê 
xwestin piştgiriyê nadin wan. 
Kaya, got ew ê pirsgirêkên tîmên 
amator û profesyonel bi sem- 
pozyumekê niqaş bikin û bi 
hevre li çareseriya wê bigerin. 


'Em ê jinan têxin nava xebatên 
sporê' 

Kaya, da zanîn ew dixwazin li 
herêmên kurdan di qada sporê 
de rûpelek nû vekin û sporê li 
herêmê gelek pêş bixin. Kaya, 
got ku ew piştgiriyê ji tu kesi na- 
girin û ji ber vê yekê di qada 
aborî de pirsgirekan dijîn. Kaya, 
got, "Li herême potansiyela ci- 
wanan gelek zêde ye. Dema li 
herêmê spor tê gotin cara ewil 
zilam te hişê mirovan û em dix- 
wazin êdî vê hişmendiyê ji holê 


rakin. Em dixwazin ku êdî jin jî 
di nava xebatên sporê de cih bi- 
gire." 

Kaya, destnîşan kir ku ew niha 
bi tîmên li herêmê re hevditine 
pêk tînin û ji bo avakirina Yekî- 
tiya Klûluba Mezopotamyayê 
100 tîm ji bo endamtiyê amade 
ne. Kaya, da zanîn ku wê 45 tîm 
bi rêk û pêk beşdarî civînên me- 
hane bibin û timên din jî dem 
dem beşdarî civînan bibin. Kaya, 
bang li hemû tîmên herêmê kir û 
xwest ji bo yekîtiya xwe xurt 
bikin hemû tîmên herêmê bibin 
endamê wan. 


Gol ji bo Waniyan avêtin 



Swêd (Rûdaw) - Kurdên li 
Swêdê ji bo piştgiriya bajarê 
Wanê bi hemû hêza xwe ketin 
nav hewldanên alîkariyê. Piştî 
xwenîşandana xortên kurd li 
Stockholmê hefteya borî, galaya 
stranan ya ku Heyva Sor a Kur- 
distanê saz kiribû û ji bîstan bêtir 
stranbêj beşdar bûbûn, Federas- 
yona Komeleyên Kurdistanê li 
Swêdê (FKKS) û Komîteya Hev- 


kariya Hêzên Siyasî yên Kurd û 
Kurdistanî li Swêdê, di roja 
yekem a Cejna Qurbanê de, ji bo 
hevwelatiyên xwe ku di erdhêja 
Wan û Erdişê de jiyana xwe jidest 
dane, merasîmeke rêzgirtinê 
amade kir. 

Lê çalakiya herî ku bal kişand 
di 6ê Cotmehê de li li taxa Sol- 
nayê, Stockholmê hat li dar xis- 
tin. Teama futbolê ya kurdên 


Swêdê, Dalkurdê bi navdarên 
swêdî re li Stockholmê ji bo ma- 
çekê dostaniyê hatin hemberê 
hev; lê di vê maçê de, ew ne wek 
ku li dijî hev bûn lê bihevre bûn. 
Dirûşmeya herdu tîman jî "Wi 
are Wane together" bû, ango "Em 
bihevre bûne 'Wan' em bihevre 
bûne YEK." Wek tê zanîn peyva 
îngilizî one/yek weka Wan tê 
xwendin. 


Serokê Dalkurdê Ramazan 
Kizil ragihand ku armanca wan 
civandina gel û alîkariya jibo 
Wanê bû û got, "Hemû organîzas- 
yonê me kir." 

Kesên navdar leyîstin, strandin 
û temaşe kirin 

Ev maça ku roja yekşemê hate 
leyîstin gelek kesên bi navûdeng 
anîn cemhev, bi encameke wek- 
hev bi dawî bû û temaşevanan 
alîkarî civandin. Kesên navdar 
yên ku beşdarî maçê bûn ev in: 
Bernamegerê TV4 ya swêdî Pat- 
rick Ekwall, çend komedyenên 
wek Ozz Nujen, Soran îsmail, 
Fritte Fritzon û gelek lîstikvanên 
futbolê ji tîma serkeftî ya lîga 
Alsvenskan, AIK Stockholmê û 
herwiha tîma suryanî, Syrianska 
jî ji bo Waniyan li dû gogê ketin. 

Gelek kesên navdar jî wek te- 
maşevan beşdarî çalakiyê bûn. 
Di nav siyasetmedaran de serok- 
wezîrê kevin yê Swêdê Ingvar 
Carlssonê soyaldemokrat bi xwe 
çû qadê û gogê pêşkêşê leystîk- 
vanan kir. Carlsson di axaftina 
xwe de got ku maç wê 4-4 bi- 
qede û wisa jî bi dawî bû. Serokê 
Partiya Çep, Lars Ohly jî mikro- 
fon girt û piştgiriya xwe bi zima- 
nek germ nîşan da. 

Hunermendê rap a kurdî Ser- 
hado wek bahoze dakete qadê û 
bi dengê xwe yê xort û xurt ve 
kelecan xiste nav dilê temaşeva- 
nan. Maç bêtir wek şanoyek 


kenok bû û temaşevan jî bi 
çepik, ken û dirûşmeyan û bi 
alên Kurdistanê kursiyê rengû- 
reng kiribûn. Spîkerê maçê bi şî- 
roveyên xwe yên taybet coş 
dida maçê û temaşevan jî bi ser- 
bilindiya vê çalakiyê ve mest 
bûbûn. 

25 hezar Euro civandin 

Serokê Klûba Dalkurdê Rama- 
zan Kizil ji Rûdawê re ragehand 
ku vê maça dostaniyê wan saz 
kir û bi rêya vê çalakiyê bêtirî 
250.000 kronên swêdî (25 hezar 
euro) pere kom kirin. Kizil got, 
"Ev pere wê di demekê kurt de 
bi heyetek taybet ve rasteast bi- 
gihije destê gelê Wanê." 

Serokê Klûba Dalkurdê Kizil 
girîngiya futbolê bi bîr xist û got, 
"Me jî xwest em di hêla xwe de 
hewldanek bikin. Piştî erdhejê 
em bi tîmên swêdî re ketin nava 
têkiliyan û di encam de roja yek- 
şemê me ev maç li dar xist. Şare- 
dariya Solna ji bo vê maçê 
saheyê bê pere dane me û ji 
tîmên Aik, Norrkoping û Syri- 
anska gelek leystikvanên navdar 
bi me re leyîstin." 

Dalkurd li bajarê Borlangeyê 
sala 2004ê de hatiye ava kirin. Ji 
sala ku avabûne heta niha di 
hemû leystikên xwe de serke- 
tine heta gihiştine lîga bilind ya 
bakur. Niha jî di lîga Bakur de cih 
girtine û ji bo lîga duyem têdiko- 
şin. 


Wêne: Ciwan Zagroz Wêne: Rûdaw 

M. Ayata: Eger em ji Qendîlê 
derkevin, em bi kû de biçin? 


M uzaffer Ayata ji 
ber endametiya 
di PKKê de di 
1980Î de tê gir- 
tin û 20 salan di 
zindanên Tirkiyeyê de dimîne. 
Piştî berdana wî di sala 2000Î de, 
ew tevlî xebata partiya HADEPê li 
Tirkiyeyê dibe û 2002ê ji Tirki- 
yeyê derdikeve û diçe Almanyayê. 
Li Almanyayê jî Muzaffer Ayata ji 
ber endametiya PKKê tê girtin û 
salek û nîvê (2008-2009) di zin- 
danê de dimîne. Herçiqas Tirkiye 
radestkirina Muzaffer Ayata ji Al- 
manyayê dixwaze, ew nehat ra- 
destkirin. Muzaffer Ayata niha li 
Almanyayê dijî, ne weke kesekî 
ku mafê penabertiyê wergirtiye, 
lê weke kesekî ku mayîna wî li Al- 
manyayê tê tehmûlkirin (Dul- 
dung). Muzaffer Ayata weke 
berpirsekî PKKê li Ewropayê tê 
binavkirin. 

Rûdaw: Herkes li hêviyê bû ku 
pirsgirêka kurd bikeve ser rêya 
çareseriyek aşitiyane, çi qewimî 
ku van bûyerên dawiyê di nav- 
bera PKKê û Tirkiyeyê de dest pê 
kirin? 

Muzaffer Ayata: Di rastiyê de 
tiştek neqewimî, meseleya zihni- 
yeta dewletê, siyaseta dewletê ji 
bingeh de nehate guhertin. Kur- 
dan ji aliyê ve, ji bo ku ev yek bi- 
guhere, pir li ber xwe dan. Ji sala 
1993ê û vir ve aliyê kurd 7 caran 
agirbest îlan kir. Evyek ji aliyê 
dewletê hate xwestin, Kurdan jî 
bersiv da, çek rawestandin, xwes- 
tin ku Tirkiye were guhertin, di 
nav aşitiyê de, di nav azadiya 
gelan de Tirkiye bibe ya Kurdan 
jî. Li Tirkiyeyê di sala 1923ê de 
sîstemek wiha çêkirin û gotin ev 
welatê Tirkan e, her kesê dive 
Tirk be, qanûna bingehîn jî wiha 
bû. Qanûn niha jî wiha ye, yê ku li 
Tirkiyeyê dijî, Tirk e. 

Bi giranî bi îmraliyê re, bi sero- 
katiya PKKê re hevdîtin hatin me- 
şandin. Li Osloyê hatin meşandin, 
li Başûr têkilî çêbûn, hereketa 
Başûr jî xeberdar in, di nav vî karî 
de ne. Yanî Kurdan xwest ku şer, 
doza 100 salî di nav Kurd û Tirkan 
de bi aşitiyê were çareserkirin. 

Lê sedem çi bû ku hikûmetê xwe 
paşve kişand? 

Hikûmetê 3 hilbijartin qezenc 
kirin, hemû di nav agirbestê de 
bûn. Her ku çû, bihêztir derket. Li 
gora rêkeftinê diviyabû hikûmetê 
Komisyona Qanûna Esasî çebikra, 
konseyek çekiribûye, ji bo aşitiyê 
konseyek çêkiribûye, ji bo çek ji 
kok de bêne rawestandin komis- 
yonek çebikra, lê ji hilbijartinê û 
şûnde hikûmetê bersiv neda vê, 
muxatab negirt. 

Sedem çi bû? 

Heyet diçûn îmraliyê, rêkeftin 
tevde çêkirin, Qendîlê jî qebûl kir. 


Sedem, hikûmetê li gora şertê 
xwe musaît nedît, xwe hîn bihez- 
tir dît, ji xwe re got min artêş, 
polîs, îstixbarat, dewlet, qanûn 
hemû zeft kiriye, ez dîn jî, îslamê 
jî bi kar tînîm, got ezê êrişekê 
bînim ser Kurdan, partiyên Kur- 
dan, serokatiya Kurdan lawaz 
bikim û şerten xwe bi wan bidim 
qebûlkirin. Tevaya meselê ji vir 
derket: operasyon nehatin ra- 
westandin, siyasetmedarên Kur- 
dan ji zindanan nehatin berdan, 
qanûna terorîzmê nehat sistkirin, 
nehat rakirin, yanî di çûyîne de 
tiştek nehat guhertin. Jixwe digo- 
tin em ê qanûnek nû derxînin û 
niha jî dibejin, lê di pratîkê de 
Kurdan krîmînîze dikin, li dijî 
parlementeran dozên nû vedikin, 
cezayên giran tên xwestin. Di van 
şertan de aşitî û çareserî wê çawa 
pêk bê, bêguman ev pirsgirek 
mezin e. Rojnameyên Fethullah- 
ciyan, televizyonên wan, yên 
AKPê şerekî psîkolojîk, şerekî 
tarî, reş dimeşînin. Aliyê Kurdan 
xirab nişan didin, doza wan rewa 
nabînin, dixwazin hemû Kurdan 
di bin şemsiya AKPê de kom 
bikin. Niha vê yekê tecrûbe din, 
ewê çiqasî bi ser bikevin, bi ser 
nekevin, ev tiştekî din e. 

Jixwe hevdîtiyên Osloyê yên di 
navbera PKKê û dewleta tirk de 
jî nehênî bûn, paşê eşkere bûn, 
Gelo mimkun e di vê rewşê d 
dîsa hevdîtinên bi vî rengî 
dimeşin û hayê me jê 
nine? 

Na, niha hevdîtin tune, 
ji ber ku niyeta dewletê 
hîn eşkere nebûye. 
xwe serok- 
wezîr dibeje 
em hevdî- 
t i n ê 
n a k i m, 
dibeje bi 


terorîzmê re şer berdewam e, 
hêzên taybet amade dikin, doza 
KCKê kûr dikin, bi hezaran kes 
binçav dikin. Di vê atmosferê de 
çawa wê hevdîtin pêk werin? Hi- 
kûmet bi xwe divê biryara xwe 


) Dibe 
wekei 
serîrr 
îtiraz .iekin 


) Norwêcê jî alîkarî kir 


) Evjîji bo desthilata 
Kurdanrasterastteca- 
wize 

St.siL:' 


bide, ji ber ku Kurdan xwe ji hev- 
dîtinan nekişandine, Kurd ji hev- 
dîtinan nereviyane. 

Hevdîtinên ku li Ewropayê li dar 
ketin, li Norwêcê bûn. Bêguman 
haya hikûmeta Norwêcê ji van 
hevdîtinan hebû. Norwêcê bi 
xwe jî di vê pêwendiyê de rolek 
leyîst? 

Bêguman toleransa wan, alîka- 
riya wan hebûye, wekî din hew- 
qas însan nikarin herin û werin. 
Ji ber ku hinek însal ji Qendîlê 
têne vir, serbest nikarin werin û 
biçin Ewropayê. Piştgiriyek baş 
dan wan, xwestin ev rewş bi aşi- 
tiyê çareser bibe. Weke hûn diza- 
nin Norwêc hîn bêtir bêalî ye û 
Kurdan û PKKê jî weke terorîst 
binav nake, rewşa Norwêcê jî 
musaît e ji bo vê yekê. Kurdan jî û 
Tirkan jî qebûl kir ku hevdîtin li 
wir çêbibin, dewletê jî alîkarî da. 
Ji vir û şûnde wê bi çi rengî were 
meşandin, neye meşandin, hikû- 
metê werê ser maseyê, neyê, ew 
jî ne diyar e. 

Li aliyekî ev hevdîtinên dawî û li 
aliyê din jî binçavkirina gelek si- 
yasetmedarên kurd li Bakurê 
Kurdistane. Tirkiye bi vê hel- 
westê dixwaze xwe bighîne kîjan 
pozisyonê? Meseleya kurd bi vê 
yekê çareser dibe? 

Li gor min nabe, li gor ezmûna 
80 salî nabe. Weke ku hûn jî diza- 
nin, desthilat, îqtidar hinekî jî 
nexweşî ye. Niha li Tirkiyeyê ji 
bilî Kurdan her kes di bin kont- 
rola hikûmetê de ye, artêş jî di 
nav de. AKP hakimê her tiştî ye. Ji 
bo Kurdan jî ûsûlekî demokrasî 
naxwazin, hem neteweperest in, 
hem muhafezekar in, hem jî dew- 
letçî ne. Ji ber vê yekê Kurdan 
tehmûl nakin, dibejin divê Kurd jî 
weke me bin, çi çareserî me anî, 
divê Kurd îtiraz nekin. Û Kurd jî 
nikarin qedera xwe teslîmî parti- 
yek Tirkan bikin, ji ber vê yekê 
nameşe. 

Hem hat ragihandin û hem we jî 
got ku rayedarên Başûrê Kurdis- 
tanê jî di nav vê meseleya hevdî- 
tinan de hebûne. Piştî wan jî 
dîtin ku sozên ku Tirkiyeyê 
dabûn bi cîh nayinê, ew bi xwe çi 
helwestê li hemberî vê yekê 
nîşan didin? Gelo ji vê navbeyn- 
kariya xwe poşman bûne, anjî 
dilsar bûne? 

Na. Û bêguman rasterast tesî- 
rek wan a mezin li ser Tirkan 
tune, yanî nikarin ji Tirkan re 
bejin dive hûn wiha bikin, heta di 
bin zextê de ne, niha jî di bin 
zextê de ne, Tirk zextê li wan 
dikin. Li gel Bexdayê biryarên 
muşterek digre, dibejin em ê leş- 
kerê Bexdayê bînin sînorê Qen- 
dîlê. Bila ew herin Qendîlê. Ev jî ji 
bo desthilata Kurdan rasterast te- 


cawiz e, destwerdan e. Ji berê de 
Bexda vê lîstikê dilîze, leşkerên 
xwe dixe herêmên Kurdan. Ji 
aliyê îranê û Tirkiyeyê jî ew bi 
xwe dixwazin bikevin herêmê, 
yanî ji herdu aliyan de Kurdên 
Başûr di bin zextê de ne. Ew jî 
divê polîtîka ku piştgiriya aşitiyê 
dike, ku pirsgirêka Kurdan li Tiki- 
yeyê bi aşitiyê çarese bibe, divê 
pozisyonek saxlem bigrin. Di asta 
navnetewî de jî dikarin di aliyê 
meşrû nîşandana xwestekên Kur- 
dan de bibin alîkar. Yanî tiştekî ku 
ne mafê me ye, em naxwazin. Li 
Tirkiyeyê be, li Sûriyê be, em tenê 
mafên xwe dixwazin. 

Weke hûn jî dizanin û we jî got, 
rayedar û Hikûmeta Başûrê Kur- 
distanê di bin zextên Tirkiyeyê 
de ne. Û jixwe gelek caran raye- 
darên Başûr gazincan ji PKKê û 
Tevgera Bakur bi giştî dikin ku 
rewşa Başûr li ber çavan bigrin û 
li gor wê tevbigerin. Çiqasî PKK 
van daxwaz û berjewendiyên Ba- 
şûrê Kurdistanê li ber çavan 
digre? 

Bêguman partî van berjewen- 
diyan hertim li ber çav digre. 
Heta niha partiyê li Başûr li dijî 
wan partiyan, wan hereketan ti 
kar û xebat nemeşandiye, ti zerar 
negihandiye wan, li hemberî wan 
bi ti dewletekê re ti îttifaq çêne- 
kiriye. 

Lê dibejin dema ku PKK ji Başûr 
êrişan dibe ser hêzên Tirkiyeyê 
li Bakur, baheneyê didin Tirkan 
ku êrişî me bikin. 

Bêguman ew propagandaya 
dijminê me ye, dixwazin me ji wir 
derxînin. Baş e, eger em ji Qen- 
dîlê derkevin, em bi kû de biçin? 
Yanî bila Kurd jî vêya ji xwe bipir- 
sin, em bi kû de biçin? Tirkiye ji 
dixwaze me ji ortê rake. Yanî ne 
ku em bi kêfa xwe li wir in. Yanî 
ew der jî welatê me ye û PDK û 
YNKê jî em bi zanebûn li hemberî 
Tirkan nebirine wir. Em welatiyê 
hev in, ew çiyayê me ye, me ji vê 
yekê sûd wergirtiye, em tenê 
hemberî dijminê xwe ji çiyayên 
xwe sûd werdigrin. Me ne teca- 
wizî hikûmeta kesekî kiriye, ne 
me erdê kesekî desteser kiriye û 
ne jî çavê me lê ye ku em erdê ke- 
sekî bikin yê xwe. Niha eger li Tir- 
kiyeyê pirsgirêka kurdî çareser 
bibe û aşitî were, herkes jî dizane 
ku wê li Qendilê gerîllayên PKKê 
nemînin. Heta em dixwazin ku sî- 
norên me jî ji ortê rabin, ev sînor 
Kurdan bi xwe di navbera xwe de 
dananîne, kesên din ev sînor çê- 
kirine. Ewropayê û Tirkan li Lo- 
zanê çêkirine, ev ne sînorên me 
ne, em dixwazin ku ew jî ji ortê 
rabin. Di her hêlê de zext û lîstik 
hene, em ji hiqûqa navnetewî 
bêpar hiştine, kurd ji wan mafan 
bêpar hiştine. 

Gelek Kurd xwe 
deyndarên Qedafî 
dibînin 

^ Dema ku serokên piraniya welatan 
navê gelê kurd jî nedianiyan zimanê 
xwe, Qedafî berovajî hemû serokan bû. 


Barzan Mihemed 


an kesayeti- 
yên kurd ên 
ku serokê 
berê yê Lîbi- 
yayê Muamer 
Qedafî ji nêzîk ve dîtine, heyra- 
niya xwe bo wî naveşêrin. Siyast- 
vanekî kurd wî weke "şehîd” 
binav dike û yekî din jî dibêje 
"mejiyê Qedafî 200 salan li pêşiya 
mejiyê xelkên din bû.” 

Muamer Qedafî di gelek helkef- 
tan de mafên Kurdan diparast 
heya asta serxwebûn û yekgirtina 
her çar parçên Kurdistanê di 
dewleteke serbixwe de, ji ber vê 
yekê jî serokê kuştî yê Lîbiyayê 
Qedafî bo hinek Kurdan cihê rêz 
û pesindanê ye. 

"Qedafî şehîd e" 

Muamer Qedafî roja 
19.10.2011ê li bajarê Sert, ket 
destê hêzên girêdayî civata nişti- 
manî ya demkî ya Lîbiyayê û piştî 
dîlgirtina wî, weke ku di dîmenên 
video de hat dîtin, tê îşkencekirin 
û dûre jî tê kuştin. 

Şêweyê kuştina Qedafî, kesekî 
weke wezîrê berê yê çandê Fele- 
kedîn Kakeyî gihandiye wê bawe- 
riyê ku wî weke "şehîd” binav 
bike û dibêje "awayê kuştina wî 
bi hovîtî ew kir qurbaniyekî 
şehîd. Ew rengê kuştina Qedafî li 
ser asta navdewletî weke kuştina 
serkirdeyên weke Ebdulkerîm 
Qasim û Batrîs Lomomba û Er- 
nesto Che Guevara bû.” 

Kakeyî sala 1985ê endamê şan- 
deke PDKê bû bi serokayetiya 
Îdrîs Barzanî bo Lîbiyayê, ku li ser 
daxwaza hikûmeta Lîbiyayê çû 
Terablus û li wir Qedafî dît. Ka- 


keyî metmayîna xwe li himber 
Qedafî wiha nîşan dide: "Ew mi- 
rovekî pir zana bû, bi hûrbînî qala 
meseleya kurd dikir, ne dîn bû, 
weke ku hinek kes dibêjin.” 

Qedafî di gotarekê de ku di mal- 
pera xwe de weşandiye li jêr nav- 
nîşana "û dîsa Kurd ji mewlûdê bê 
nok derketin”, qala rewşa Kurdan 
û derketina wan ji wê bûyerê dike 
bêyî bidestveanîna serxwebûnê 
lewma jî rexneyan li serkirdeyên 
kurd digire, vê gotarê di dema 
xwe de pir deng veda. 

Li gor Kakeyî, helwesta Qedafî 
li hember doza kurd ciddî bû, di 
kongreyên navdewletî de û ne- 
maze jî kongreyên yekîtiya dew- 
letên ereb de, çend caran 
piştgiriya xwe bo serxwebûna 
Kurdistanê tekez kiriye, Kakeyî 
dibêje: "Dîroka Kurdan li Lîbiyayê 
kiribû derseke xwendinê, di qo- 
naxa amadeyî de li dibistanên Lî- 
biyayê dihat xwendin.” 

Qedafî bi çek û pereyan jî 30 sal 
piştgiriya partiyên kurd dikir. Fe- 
lekedîn Kakeyî dibêje: "Di wê ser- 
demê de ku meseleya kurd hatibû 
xeniqandin, nediçû derve û ti kesî 
awir lê nedida, Qedafî behs 
pirsa kurd dikir û wiha jî li seran- 
serê dinyayê deng veda.” 

Di sedsala 19ê de dewleta Os- 
manî hezaran Kurdên Heme- 
wendî ji îraqê guhastin Lîbiya û 
welatên din, jiber ku ev Kurd 
çend caran rûbirûyê zordestî û si- 
tema Osmaniyan bûne, Kurd li 
Bengazî, Sert, Terablus taxên tay- 
bet bi xwe çêkirine. 

Kakeyî dibêje: "Siyaseta negu- 
hêr ya Qedafî li hember Kurdan 
rastiyeke dîrokî ye.” 

Gelo hikûmeta nû ya Lîbiyayê 
piştgiriya meseleya kurdî dike? 
Kakeyî dibêje: "Zehmet e, jiber ku 
diyar e rejîmek li ser bingeha îs- 








Cewad Mele (rastê) dema ala Kurdistanê pêşkêşî Muamer Qedafî dike 


lama siyasî ya girtî pêk tînin û si- 
yaseta xwe ya derve diguherin.” 


"Ji Guevara şoreşgêrtir bû" 

Hevsozekî din ê serokê berê yê 
Lîbiyayê, serokê kongra neteweyî 


kesên ku Qedafî weke kesekî dîn 
dibînin, dibêje "di warê aql û zî- 
rekiyê de Qedafî 200 salan li pê- 
şiya hemû xelkê bû.” 

Cewad Mela bi tundî rexneyan 
li wan kesan digire ku Qedafî kuş- 
tin û dibêje: "Mixabin ku ji wan re 
tê gotin şoreşvanên Lîbiyayê, ew 


♦ v\ 

Kakeyî: Helwesta Qedafî li hember doza 
î kurd ciddî bû. 


ya Kurdistan û komeleya Roja- 
vayê Kurdistanê Cewad Mela ye 
ku Qedafî weke şoreşgêrekî 
mezin ê dinyayê binav dike û di- 
bêje: "Ew karên ku Qedafî dikirin 
pir ji karên Guevara mezintir bûn. 
Guevara tevî pêxistina şoreşa 
Kuba û Boliviyayê bû, lê Qedafî 
piştgiriya hemû milletên bindest 
ên cîhanê kir, weke Cezayir û Fi- 
lîpîn û Efrîqa Başûr û hindiyên 
sor ên Amerîka û îrlandaya bakur 
û Filistîn û Kurd jî, wî Nelson 
Mandela ji zindanê rizgar kir.” 

Cewad Mela berovajî hinek 


tEn-TRX 

teuerberatungsgesellschaft mbH 


Tel.: 0221-16 83 17 42 
Fax: 0221 - 16 83 17 43 
e-Mail: info@zen-tax.de 
web: www.zen-tax.de 

Navnîşan: 

Hohenstaufenring 55 
50674 Köln 


Mihesebeya Malî Finanzbuchhaltung 

Mihesebeya Heqdestê Karkeran Lohnbuchhaltung 

Hesabê Salê Jahresabschlusse 

Beyanên Bacê Steuererklarungen 

Şêwirmendiya Avakirina Kargehan Existenzgrunderberatung 

Karên Din Sonstige Leistungen 


ji Holako û Cengîzxan hovtir bûn, 
Holako bi vî rengê hov kes ne- 
kuşt.” Mela ku çend caran Qedafî 
dîtiye, Qedafî li pêşber wî ala Kur- 
distanê maç kiriye, qala siberoja 
Lîbiyayê dike û dibêje "du salên 
din bibînin çawa çemê xwînê di 
Lîbiyayê de dimeşe, bibînin çawa 
hev dikujin, wê demê xelk dibêje 
rehmet li serdema Qedafî.” 

Cewad Mela, di sala 1997ê de, 
cara yekê Qedafî dîtibû. Ew şan- 
dek bûn ji aliyê Qedafî bo kon- 
greya navneteweyî ya milletên 
bindest hatibûn dawetkirin: "Qe- 
dafî bi xwe ji min re got li pêşî 
rune, cilên kurdî li min bûn û min 
ala Kurdistanê jî li pêşiya xwe da- 
nîbû, ez demê berpirsê pêwendi- 
yên derve yê parlamenê 
Kurdistanê li derve bûm.” 

Navbirî amaje dide ku çend 
carên din ji aliyê Qedafî hatiye 
vexwendin, di yekê ji wan serda- 
nan de jî sê daxwaz bi navê kon- 
gra niştimanî ya Kurdistanê ku wî 
di sala 1985ê de damezrandiye jê 
kiribûn "di rûniştineke min de 
ligel Qedafî min daxwaza 3 tiştan 
kir, yekem vekirina radyo û tel- 
evizyoneke kurdî, duyem veki- 
rina akademiyekê bû 
amadekirina kadroyên kurd bû, û 
daxwaza 3'mîn jî wan gotinên li 
ser dewleta kurd dike di kon- 
greya giştî ya salane ya NY bike.” 


Lê ev daxwaz ji aliyê Qedafî ne- 
hatin bicihkirin. Cewad Mela se- 
demê bicînekirina wan 
vedigerîne wê yekê ku serokê 
parlamenê Kurdistanê li derve 
Yeşar Kaya, piştî ji wezîrê derve 
yê Lîbiyayê re gotibû "Cewad 
Mela û şanda wî ti pêwendiya 
wan bi şoreşa kurdî re tune.” 

Qedafî xwe weke serokê Lîbi- 
yayê nedijmart û hertim digot ez 
rêberê şoreşê me û dixwest weke 
"birayê rêber” bê binavkirin, lê bi 
rastî ew hemû tişt bû li Lîbiyayê. 
Cewad Mela got: "Qedafî rêberê 
şoreşê bû, wî xwe weke serokê cî- 
hanê wesif dikir, pilana wî hebû 
rêxistinekê weke NY bo milletên 
lêqewimî yên cîhanê çêbike.” 

Qedafî yek bû ji serokên hezkirî 
li ba Kurdan, ew ne tenê cihê bal- 
kêşiya siyasetvanên kurd bû, lê 
kesatiya wî di berhema huner- 
mendên kurd de jî hatibû temsîl- 
kirin û di îdareya berê ya 
Silêmaniyê de, yek ji serekîtirîn 
qadên bajar bi navê Qedafî bû. 

"Xilaskerên netewa kurd di 
demên teng de bû" 

Di sala 2008ê de derhênerê 
Kurd Azad Dilpak fîlmekî sîne- 
mayî li ser Qedafî çêkir bi navê El- 
fatih Elezîm ku di naveroka film 
de spasiya Qedafî dike. Fîlmê 
Azad Dilpak di sala 2009ê de di 
festîvala sînemayê ya Terablus de 
beşdar bûbû, pileya yekê bi- 
destve anî, lewra daneyek ji Ki- 
têba Kesk ya Qedafî weke diyarî 
wergirt, ku bergê vê kitêbê bi ava 
zêr hatiye nexişandin. 

Dilpak li ser fîlmê xwe dibêje 
"min weke wefadariyekê bo wî ev 
film çêkir, di sala 198lê de gava 
em pêşmerge bûn û tiştekî me 
nebû, Qedafî klaşnîkovên Lîbî û 
qapût û pêlav ji me re şandin.” 

Dilpak diqehre gava xelk Qedafî 
weke zordar binav dikin: "Qedafî 
ne diktator bû, ew xilaskerê Kurd 
û çend neteweyên din bû di 
demên teng de.” 

Xebata kolanan ji wan te pirsin 


Zarokên Amedî yên xebatkar! 



Medya Denîz 


L 


i Tirkiyeyê tê texmînkirin 
ku nêzîka 42.000 zarok li 
derve dijîn û dixebitin. Lê 


zarok di van şertan de dijîn. Li 
Amedê jî derdora 2470 zarok li 
kolanan dixebitin. Malbatên wan 
zarokan di salên 1990Î de ji ber 
sedemên şer û ewlekariyê ji 


li gor hejmarên ne fermî 80.000 gundan koçî Amedê kirinei 


Derbarê pirsgirêkên zarokên 
ku li kolanan dijîn û dixebitin, 
Kadir Gugerê Rêveberê Karên 
Zarokan li Şaredariya Mezin a 
Amedê agahiyên berfireh dan 
Rûdawê. Guger da zanîn ku li 
Amedê zarok li kolanan najîn, lê 
hejmarek girîng a zarokan hene 
ku li kolanan dixebitin. 

Li gor Kadir Guger zarok bi ar- 
manca alîkarîkirina debara mal- 
bata xwe neçar dimînin ku li 
derve bixebitin, an jî dixwazin 
mesrefên xwe ji malbatê re giran 
nekin û yan nivê rojê, yan da- 
wiya heftê, yan jî her roj dixebi- 
tin. Guger got ku “ev zarok 
desmal, benîşt û avê difiroşin, 
solan boyax dikin, camên oto- 
mobîlan di lembeya sor de paqij 
dikin û li hinek deran parsekiyê 
dikin.” Guger herwiha got “ev za- 
rokên xebatkar zêde maddeyên 
xoşber nakişînin û têkiliyên wan 
bi malbatê re didomin.” 


Wek ku Guger da zanîn, se- 
demên ku zarokan neçar di- 
hêlin ku bixebitin, ev in: 

Koçberî, şîddeta nava malbatê, 
perçebûna malbatê, bêkarî, xe- 
zanî, perwerdeya kêm a mal- 
batê, qelsbûna zarok li 
dibistanê, hebûna zarokên cîran 
û heval ên ku dixebitin, azadiya 
li kolanan, tunebûna aktivîteyên 
civakî û hunerî û helwesta ne- 
rast a malbatên wan. 

Rêveberê Karên Zarokan li Şa- 
redariya Mezin a Amedê Kadir 
Guger ragehand ku ev zarok her 
tim rastî hinek xetereyan tên û 
ew wiha rêz kirin: “Şîddet, dest- 
dirêjkirina fizîkî û ya seksî li ser 
wan, revandin, kuştin, bikara- 
nîna ji aliyê hinek kesên din ve 
bo karên ne yasayî, şewat, birîn- 
darbûn, nexweşiyên kronîk û 
giran, sendromên ku ji ber nepa- 
qijî û xwarina kêm bi wan re çê- 
dibin.” 


Kampanya aboneyan hat dirêjkirin 


Rûdaw bi helkefta meha Newrozê kampanyek nû destpê kiribû û ev kam- 
panya hat dirêjkirin. Heta dawiya Nîsanê bibe abone û 3 mehan bêpere Rû- 
dawê bixwîne. Piştî 3 mehan abonetî otomatîk bi dawî dibe. Ji bo abonetiyê 
forma jêr ya abonetiyê dagire û ji Rûdawê re bişîn. Zûtir û hêsantir bi rêya e- 
mail dibe: navê xwe, hejmara telefona xwe û navnîşana xwe ji 
info@rudaw.eu re bişîn û di zûtirîn demê de Rûdaw dighije ber destê we. 


Abonetiya Rûdaw 


Ez dixwazim ji bo dema 

□ Sê mehan bê pere □ Şeş mehan Q Salekê □ Vekirî 

bibim aboneyê/ya rojnameya Rûdaw. 

Rojnameya min heftane bişînin vê navnîşanê 
Nav 
Paşnav 
Navnîşan 


Telefon a min 
E-Mail a min 


Buhayê abonetiyê ji vê kontoyê bikşînin 
Hejmara kontoyê : 


Şîfreya bankê (BLZ) 
Bank 

Xwediyê kontoyê 
Dem û cîh:_ 



Destnîşan:. 


Anjî ez ê bihayê abonetiyê bişînim ser kontoya Rûdawê 
ya li jêr û dekontoya wê ji navnîşana Rûdawê re bişînim. 

Bihayê abonetiya salekê ji bo nav Almanya: 60Euro 
Bihayê abonetiyê şeş mehan ji bo nav Almanya: 30Euro 
Ji bo abonetiya derveyî Almanya, pêwendî ligel Rûdawê 
deynin. 


Hesabê Rûdaw 

Rudaw Media GmbH 
Bank Deutsche Bank Köln 
Konto Nr 2450161 
BLZ 37070024 


Navnîşan 

Rudaw Media GmbH 
Gutenbergstr. 63a 
50823 Köln / Almanya 
e-mail: info@rudaw.eu 


» Ev zarok qur- 
banên koçberî, 
şîddeta nava 

1 A -I /S -I A A 

male, bekan u 
xizaniyê ne. 


Encama îstatîstîka ku di 
salên 2008 - 2010 ê de li 
Amedê hatiye kirin: 


Temenê wan: 

• Ji % 0.36 temenê wan di 
navbera 0-6 salan deye 

• Ji %7.5, temenê wan di 
navbera 16-18 salan deye 

• Ji % 43, 7-12 salî ne 

• Ji % 48 (ango 1205 
zarok) di navbera 13-15 
salan de ne 

• Ji % 95,2yê wan (2351 
zarok) kur in 

• Ji % 4.8ê wan (119 zarok) 
keç in 

Rewşa wan a perwerdê: 

• Ji % 80.6ê wan (1991 
zarok) diçin dibistana sere- 
tayî 

• Ji %9.06ê wan (224 
zarok) dibistana seretayê te- 
rikandine 

• Ji %) 5.9lê wan (146 
zarok) diçin dibistana navîn 

• Ji % 2. 9lê wan (72 
zarok) nikarin bixwînin û bi- 
nivsînin, 

• Ji %1.50yê wan (37 
zarok) jî dibistana navîn teri- 
kandine. 

Karên ku li kolanan dikin: 

• 946 zarok bi erebeya des- 
tan bar dibin û tînin 

• 594 zarok solan boyax 
dikin 

• 347 zarok firotina seyyar 
dikin 

• 110 zarok simîtan difro- 
şin 

• 106 zarok çopê berhev 
dikin 

• 94 zarok parsekiyê dikin, 

• 68 zarok desmalên kaxiz 
difroşin 

• 25 zarok makîneya wez- 
nandina kîloya mirovan bi- 
kartînin 

• 20 zarok avê difroşin 

• 10 zarok camê otomobî- 
lên ku li ber lembayên sor ra- 
diwestin, paqij dikin 

• 9 zarok çavdêriya parkên 
otobomîlan dikin 

• 141 zarokjîdi karên cuda 
de dixebitin. Di vê lêpirsînê de 
bi 2470 zarokan re hatiye 
axaftin û ji %87.20ê wan go- 
tine ku ti maddeyekî xoşbe- 
riyê bikar naynin 

• Ji %12.55ê wan cigareyê 
dikşînin 

• 6 zarok xeşxeşê dikşînin 

H 


evpeyvina ve 
dawiyê ya 
Beşar Esed 
ligel rojname- 
yeke brîtanî 


nirxandinên curbicur li xwe di- 
gire û komeke mesaj têde 
hebûn ku dubarekirina axafti- 
nên dîktatorên Yemen û Misrê 
bûn. Lê bi sedema ku sînorê 
Sûriyê ligel dewleta îsrailê heye û 
tê gotin ku yeke ji dijminên ser- 
hişk ên wê dewletê, vê yekê ev 
hevsengî têkdaye, tevî ku Sûriyê 
di praktîkê de nekariye rasterast 
tiştekî himber îsrailê bike. 

Niha ku li navçeyê gelek tişt ha- 
tine guhertin, an berbi guhertinê 
diçe, Rojava dizane ku êrîşkirina 
ser Sûriyê bi rêya leşkerî wê bibe 
sedema kişandina nav aloziyê ya 
çendîn welat û rêxistinên çekdarî 
yên xwedî hêzên mezin ên leşkerî 
li navçeyê, weke îran, Tirkiye, 
Hizbullah, Hemas û Îsraîl. Ji ber 
ku lêxistina Sûriyê tê wateya lê- 
xistina Hizbullah û Hamasê jî ku 
ev herdu jî hevpeymanên mezin 
ên Sûriyê ne li navçeyê û dikarin 
rewşa aramiya Îsraîlê li bakûr û 
başûr têk bibin. Li gor baweriya 
hin çavdêrên Rojavayî, di rew- 
şeke wisa de îhtîmal heye ku Lib- 
nan bibe du beş. 

Tevî ku Kurdên Rojavayê Kur- 
distanê siyaseteke wan a zelal 
nîne, lê ew ê di rewşeke wisa de 


Rojava û Sûriye ji hevdu ditirsin! 


Kawe Emîn 


Dîktatorjî hertim 
şêrên malê û rovi- 
yên derve bûn, lê 
çavnetirsyana xelkê 
serhildêr li Sûriyê, 
tevlî van hemû kuş- 
tarên Baasiyan, 
Esed kirine "şêrekî" 
tirsiyayî. 


bêguman bi şêweyekî berfireh 
serhildanan organîze bikin û ban- 
dorê li ser Başûr û Bakûrê Kur- 
distanê bikin, loma Tirkiye ji niha 
ve dixwaze hevsarê opozisyona 
Sûriyê bixe destê xwe, da ku ew 
tiştê ku piştî rûxana rejîma Baas 
li Başûrê Kurdistanê pêkhat, di wî 
perçeyî Kurdistanê de jî dubare 
nebe, herwiha nabe federalizm ji 
bo Kurdên wî perçeyî bê nas 
kirin, vêca çawa eger bighîje mafê 
çarenûsê. Ma ev ne Malikî ye ku 
hêdî hêdî wê yekê dubare dike ku 
wan şaşiyeke mezin kirin dema di 
destûra îraqê de behsa federa- 
lizmê kirin? Ew vê yekê naveşêre 
û dibêje pêwîste ev bê serrastki- 
rin! Gengaz e ku ev axaftinên Ma- 
likî di heman demê de mesajek 
be bo opozisyona Sûriyê ku ew 
xwe nexin nava heman "şahiya" 
ku wan pêk aniye, tevî ku Malikî 
dostekî nêzîkî Sûriye û îranê ye. 

Tiştê ku bêtir Rojava nîgeran 
kiriye ewe ka wê helwesta îranê ’ 
çi be di dema lêxistina Sûriyê de? 


Ji ber ku îran dikare hemû nav- 
çeyê tevlihev bike, mimkun e ev 
gefên Beşar Esed, ku behsa "şe- 
witîna Rojhilata Navîn" kir, bi piş- 
tevaniya îranê be. Ji aliyekî din 
behsa wê yekê jî tê kirin ku Ame- 
rîka piştî paşdekişîna wê ji îraq û 
Afganistanê wê senga wê ya leş- 
kerî li navçeyê lawaz bibe, lê pirs- 
yara sereke ev e; gelo Amerîka ku 
di şerê Afganistan û îraqê de zeh- 
metî kişandiye û derseke baş 
standiye, wê careke din bona ma- 
yîna xwe li navçeyê êrîşî Sûriyê 
bike? 

Beşar Esed hertimî li wêneyên 
vê dawiyê dinere û ketiye dilten- 
giyê. Ew nizane wê di dahatûyê 
de çi pêkbê. Evtirafîka dîplomasî 
ya navbera îran û Tirkiyeyê, û 
heta behsa rûniştinên nehênî di 
navbera îran û Amerîkayê jî tên 
kirin, li ser rewşa Sûriyê, bêtir 
Beşar Esed tirsandiye, bi taybetî 
helwesta tund a Tirkiyeyê himber 
Sûriyê ku hevpeymaneke xurt a 
Amerîkayê ye li navçeyê û wisa 



dixuyê ku Amerîka dixwaze vî 
marî bi destê Tirkiyeyê bigre. 

Tiştê ron û eşkere ewe ku wisa 
dixuyê xwepêşandanên Sûriyê 
berdewam bin, ev jî mezintirîn 
tirsa Beşar Esed e. Xwepêşander 
kok in li ser rûxandina rejîma 
Baasê, çi bi piştevaniya Rojava be, 
yan na! Dîktator jî hertim şêrên 
malê û roviyên derve bûn, lê çav- 
netirsyana xelkê serhildêr li Sû- 
riyê, tevlî van hemû kuştarên 
Baasiyan, Esed kirine "şêrekî" tir- 
siyayî. Nivîskarekî swêdî dibêje: 
Dîktatorekî tirsiyayî dîktatorekî 
xeter e! Lê wisa dixuyê ku li da- 
wiyê çarenûsa dîktatoran heman 
çarenûsê Saddam û Husnî Muba- 
rek be, vêca çendî tirsiyayî û 
çendî xeter bin! 

Dîktator jî hertim şêrên malê û 
roviyên derve bûn, lê çavnetirs- 
yana xelkê serhildêr li Sûriyê, 
tevlî van hemû kuştarên Baasi- 
yan, Esed kirine "şêrekî" tirsiyayî. 


Ahmet Dere 



Dewleta AKPê 


t 




ilbijartinên 
12ê Hezî- 
ranê ji 
AKPê re 
bûn se- 
demê dewletbûnê. Ji 
2002yê heya 12ê Hezîrana 
îsal AKP tenê hikûmet bû, 
lê belê niha ew hem hikû- 
met e û hem jî dewlet e. Di 
hemû qadan de AKPê xwe 
tevger kiriye û siya xwe 
daye ser tevahiya hêza 
dewletê. Heya demekê 
berê artêş li hemberî wê 
dibû xwediyê hin helwes- 
tan, lê belê ji 12ê Hezîranê 
vir ve AKPê artêş jî girtiye 
bin bandora xwe. Lewre 
divê em êdî vê partiyê 
tenê weke hikûmet nebî- 
nin, ew dewlet e. 

AKP ya ku bûye dewlet, 
hemû kiryarên xwe jî li 
gorî berjewendiyên dew- 
letê û herwiha li gorî îdeo- 
lojiya fermî dimeşîne. 
Çendî ji devê hin rayeda- 
rên vê partiyê car caran 
gotinên muxalîf derkevin 
jî, di bingeha hemû kirya- 
rên wan de mirov nikare 
tiştekê dijberî siyaset û 
îdeolojiya fermî, an jî ya 


Kemalîst bibîne. Her ku 
diçe AKP argûmanên 
CHPê jî ji destê wê digire û 
wê tazî dihêle. Lewre 
ekîba Kiliçdaroglu diper- 
pite ku sedemên hebûna 
bingehiya partiya Mustafa 
Kemal biparêze. Gelo ew ê 
biserkeve? Ev tiştekî zeh- 
met e! 

Piştî atmosfera germ ya 
hilbijartinên 12ê Hezî- 
ranê, dewleta AKPê ketiye 
nava kar û barên xwe yên 
esasî. Bi armanca paras- 
tina prensîbên Kemalîzmê, 
AKP giraniya xwe daye ser 
têkoşîna perçiqandina 
hêza gelê Kurd. Lewma ji 
meha Tebaxê vir ve artêşa 
tirk her rojê çiyayên Kur- 
distanê bombebaran dike. 
Ji heman demê vir ve bi 
sedan siyasetmedarên 
kurd hatine girtin. Weke 
salên 1992-1997 li dijî 
rewşenbîran teror tê me- 
şandin, girtina Ragip Zara- 
kolu û Profesor Buşra 
Ersanli weke nimûne ye. 

Ji bilî bikaranîna hêzên 
dewletê, AKP dixwaze Hi- 
kûmeta Herêmî ya Başûrê 
Kurdistanê jî bike bin xiz- 


Lewre divê em 
edi ve partiye 
tenê weke hi- 
kûmet nebînin, 
ew dewlet e. 


meta xwe. Bi taybetî ji 19ê 
Cotmehê vir ve, lijneya na- 
vendî ya dewleta AKPê di 
nava hewldanên piralî de 
ye. Serdana birêz Neçîrvan 
Barzanî û ya Kek Mesûd di 
vê çarçoveyê de hatin nir- 
xandin. Rayedarên dew- 
leta AKPê hêjî hewl didin 
ku hêza Hikûmeta Herêmî 
li dijî PKKê bikar bînin. Lê 


belê, qasê ku min şopand, 
bi taybetî Kek Mesûd ti 
hêvî nedaye rayedarên 
tirk. Lewma di çapeme- 
niya tirk de bi hejmareke 
mezin nerazîbûn hatin 
diyar kirin. Encamên ku 
wan hêvî dikirin derneke- 
tin holê. 

Di helwesta Kek Mesûd 
û herwiha di daxûyaniyên 


rayedarên KCKê de baş 
diyar dibe ku Kurd carekê 
din nakevin kemîna hêzên 
dagirker û şerê birakujî 
wê nemeşînin. Çendî di vî 
warî de kes nikaribe sedî 
sed garantî bide jî, bûyera 
valaderxistina hewldanên 
rayedarên tirk bi tena serê 
xwe hêviyeke mezin e. 

Dewleta AKPê bi hemû 
hêza xwe ve di nava şer 
de ye. Di pir aliyan de erd- 
heja WANê jî kiriye hace- 
tekê şerê psîkolojîk. Digel 
nerazîbûna Hikûmeta He- 
rêmî ya Başûrê Kurdis- 
tanê, dibe ku di rojên pêş 
de bandora heman şerî fi- 
rehtir bibe. Lewre di vê 
pêvajoyê de pêşxistina di- 
yaloga di navbera Kurdan 
û lihevhatinekê neteweyî 
pir pêwîst e. 

Bi hêviya rojên ku Kurd 
bizanibin bi hev re baştir 
bijîn, bitekoşin û pêş de 
biçin. 

Ez cejna hemû gelê xwe, 
ya heval û dostan pîroz 
dikim. Bi hêviya cejnên bê 
keder û dilşah. 

Di her 7 çirkeyan de kesek bi 
nexweşiya şekir dimire 




F ederasyona Nexwe- 
şiya Şekir a Navne- 
tewî (International 
Diabetes Federation) 
ragehand ku hejmara 
nexweşên şekir li cî- 
hanê gihiştiye 366 mil- 
yon kesan û salane jî 
zêdeyî 4 milyon kesan 
bi vê nexweşiyê dimirin. 

Li gor agahiyên ku di 
lêkolînan de hatine bi- 
destxistin, di sala 2011ê 
de hejmara kesên ku bi 
nexweşiya şekir ketine 
gihiştiye 366 milyon 
kesan û butçeyên ku li 
seranserê cîhanê li te- 
dawîkirina wê nexwe- 


şiyê tên xerckirin salane 
zêdeyî 465 milyar Dolar 

e. 

Seroka Federeasyona 
navborî Jean Claude 
Mbanya daxuyand ku 
hejmara nexweşên şekir 
berbi zêdebûnê ve diçe 
û ew hejmar û agahî jî 
belge ne li ser wê yekê 
ku nexweşiya şekir 
bûye rikberiyeke mezin 
li pêşber hemû cîhanê û 
nabe bê paşguhxistin û 
wiha got: "Di sala 201 lê 
de di her 7 çirkeyan de 
kesek bi nexweşiya 
şekir dimire.” 


Xaçepirs 


Çeperast: 1-Zigurd, 

eware, serserî - Cîhgirê 
muxtar. 2- Qebûlkirin, belê, 
temam - Heq, kar, par - Ge- 
neralê deryayê. 3- Bi Erebî 
"çiya, kaş” (berepaş) - Nex, 
pê cil û berg tên dirûtin (be- 
repaş) - Kesên ji Oramarê. 

4- Çi qewimî, xêr e, çi lê hat 
(berepaş) - Ne ronahî, şev 
(berepaş) - Xwarinek bi 
goşt (berepaş). 5- Lîztikekli 
ser hespê, avêtina daran, 


Tu dixwazî 100 salan bijî? 

Dikarî bi 7 pêngavên hesan temenê xwe dirêj bikî 


çûn û hatin - Derd, keder, 
edab. 6- Notayek muzîkê 
(berepaş) - Zebeş, petîx, 
xiyar û bacan lê dikevin - Di 
dîrokê de pêşnavê Muslimê 
Xorasanî. 7- Awaz, lawik, 
muzîk - Misilman diçin te- 
wafa wê (berepaş). 8- Di- 
keve derziyê, nex - Girêkên 
kor, tevlihevî, lihevpêçayî. 
9- Navbera por û çav, pêre 
ye, wê bîne - Ava bi şekir, 
şêraniya avî. 10- Cûreyek 

4 6 7 


B êtiriya mirovan di- 
karin temenê xwe 
bighînin 100 saliyê. 
Li gor pizîşkekî kanadî yê 
nexweşiyên dil, dive 
mirov tenê 7 pêngavên 
hêsan cîbicî bike. 

Pisporê nexweşiyên dil 
yê kanadî Dr. Kleid Yancy 
dibêje guhertina şêweyê 
jiyanê, mîna parastina kî- 
loyên tendirust, nekêşana 
cigareyan û kontrolkirina 
astê kolesterolê, ev çend 
rêyên hesan in ku mirov 
bi dehan salan li ser te- 
menê xwe zêde bike. 

Kleid dibêje ji sedî 90ê 
xelkê eger guhdariya şîre- 
tên wî bikin, dikarin heta 
90 sal yan 100 salan jî 
bijîn. Pêngavên din jî ku 
Kleid pêşniyar dike, pêk 
tên ji kontrolkirina tans- 
yona xwînê, kontrolkirin 
û xweparastina ji nexwe- 
şiya şekir, danên xwarina 
tendirust û encamdana 
çalakiyên rojane. 

Ev pengavên behskirî 
ne tenê xelkê ji nexweşi- 
yên dil diparêze lê ji corên 
nexweşiyên din ên weke 
penceşêrê jî diparêze. 


petîx û tehlikan. 


Serejêr: 1-Welatê Belû- 
ciyan. 2- Welatê Ereban. 3- 
Qaçaxçî, nijdevan, kesê rê 
dibire - Kar, xebat, emel. 4- 
Xaliya piçûk (berepaş). 5- 
Markayek firaxên malê - 
Kêlek, hêl, teref. 6- Hewa, 
oksîjen - Şil, ne ziwa, teze 
(berepaş). 7- Şûndemayî, 
lib, pûş û qirşên piştî çinîna 
zad - Burh, brû, porê li ser 




Heft pêngavên basît bi 
kurtahî 

1- Çalakbûn: Xetera pê- 
ketina bi nexweşiyên dil û 
krîza dil li cem kesên neça- 
lak duqat bêtire ji kesên 
çalak. Kesên neçalak te- 
menêwan kurtir e ji kesên 
çalak. 

2- Zanîn û kontrolki- 
rina rêjeya kolesterolê: 

Kolesterol dibe sedema ku 
bez li ser diwarên damarên 
xwînê kom bibe û li dawiyê 
nexweşiya dil çêdike. 

3- Xwarina tendirust: 
Xwarina tendirust û dewle- 


10 11 12 13 14 15 16 



mend bi fêkî û keskatiyê 
mirovan ji gelek nexweşi- 
yan diparêze. 

4- Zanîn û kontrolki- 
rina tansyona xwînê: Bi- 
lindbûna tansyona xwînê 
weke qatilê bêdeng tê 
nasîn, ji ber ku ti nîşan û 
haydarkirinên wê nînin. 
Mirov bi rêya kontrolkirinê 
dikare bi rêjeya ji sedî 40 ji 
krîza mêjî û ji sedî 25 ji 
krîza dil dûr bikeve. 

5- Parastina kîloyên gi- 
raniya laş bi şêweyekî 
tendirust: Qelewî sede- 
mekî sereke yê rasthatina 
bi nexweşiyên dil û şekir e. 


Kesên qelew tenê ji ber qe- 
lewiyê 8 sal ji temenê wan 
kêm dibin. 

6- Xweparastina ji nex- 
weşiya şekir: Şekir dibe 
sedema tengkirina dama- 
rên xwînê û saxnebûna bi- 
rînan, herwiha dibe 
sedema krîz û nexweşiyên 
dil jî. 

7- Cigare nekêşan: Nîvê 
cigarekêşan bi sedema nex- 
weşiyên girêdayî cigarekê- 
şanê dimirin. Kesên ku 
maweyekî dirêj cigareyan 
dikşînin, piştîku 15 salan di- 
terikînin, ji nû ve tên astê 
kesên asayîyên cigarenekêş. 


çav. 8- Tofan, babelîsk, ece- 
cok, qiyamet (berepaş). 9- 
Notayek muzîkê - Berberî, 
pêşbirk, qayîşkirin (bere- 
paş). 10- Navekî zilaman, 
dilar - Şikil û dirûvê avanî 
yan peykerekî. 11- Henek, 
laqirdî. 12- Xoce, mela. 13- 
Ne rasterast, gotina sergirtî. 
14- Şîrketek petrolê. 15- 
Navekî zinan, jina ku dike 
zare zar. 16- Şemaq, şeqam, 
lêxistina dest (berepaş). 


Mezopotamya 

Weqfa Şandina Cenazeyan 

Mezopotamya 
canazeyên 
we dişîne 
herçar beşên 
Kurdistanê 


Di rojên dijwar de em 
bi we re ne 


Tei, 02331 - 47 33 886 

Mobil: 0178- 18 56 970 
0172-27 24163 



Navnîşan: Frankstr. 6 • 58135 Hagen/Almanya 
E-Mail: sigortaci-alp@hotmail.de 

www.mezopotamya-cenazefonu.com 

Rojbûn an jî şahiya te ye û 
tu jî dixwazî wêneyê xwe li vir bibînî? 

Ji me re bişîn: info@rudaw.eu 


- y Zqxoka d e / 




T u Quinty nas dikî? Qet netirse, pir hêsan e. Tu divê 
tenê hejmarên 1 heta 9 bi kar bînî. Kerwiha di her 
rêzê de tenê yek carê her hejmarek dikarî were bikaranîn 
(ji çep berbi rast û ji jor ber bi jêr). Hemû hejmarên yek 
rêze li ser hev hertim encam 25 e. De ka em dest pê bikin 

E z An me, ez Kurdê Kurdistanê me. Roja 27.10.2011ê 
rojbûna min bû û temenê min bû 2 sal. Sê birayên min 
jî hene, wêneyê birayê min Botan di hejmara 88ê ya 
'ojnameya Rûdawê de hatibû weşandin. Em niha li Almanyayê 
dijîn. Dayik û bavê min ji Başurê Kurdistanê ne, ji bajarê Za- 
xoka delal in. Min hêjî Kurdistan nedîtiye, bes malbata min 
car caran diçin Kurdistanê. Dema ku ez mezin bûm, ez dixwa- 
zim bibim mamosteyê zimanê kurdî, da ku ez zarokan hînî 
kurdî bikim. Ez sipasiya rojnameya Rûdawê dikim. 


FERI KURDI BIBE 


Î kiyayê Govend yek ji çiyayên navdar ên Kurdistanê 
►ye. Çiyayê Govend dikeve ser sinorê bakur û 
şûre Kurdistanê, li bakûr Şemzînan û li Başûr jî de- 
vera Barzanê. Dema mirov ji dûr ve li Çiyayê Govend 
dinêre, weke ku komek mirovan milê xwe dabin hev û 
govend girtibin tê ber çavê mirov. Ev dîmen ji bo her- 
kesî balkêş tê û navê govend jî ji vir hatiye. 

Navekî din ê vî çiyayî heye, ew jî Jûlî ye. Navê Jûlî ji 
efsaneyek evîndarî tê ku li vê deverê tê behskirin, 
evîna kurê mîrekî bi navê Mîrge û keça mirovekî feqîr 
bi navê Jûlî. Ji xwe kesê ku li Çiyayê Govendê binêre, 
hinek caran jî weke taca serê padişahan tê ber çavê 
miro. 

